hotchpotch/miracl-hf-unified huggingface dataset:
ইলেকট্রনের শক্তিস্তর
একটি পরমাণুর শক্তিস্তর বা ইলেকট্রনের শক্তিস্তরকে (সাধারণভাবে "প্রধান শক্তিস্তর" নামে পরিচিত) পরমাণুর নিউক্লিয়াসের চারিদিকে ঘূর্ণায়মান ইলেক্ট্রনের কক্ষপথ বলা যেতে পারে। এটি মূলতঃ পারমাণবিক অরবিটালসমূহের একটি গ্রুপ যাদের প্রধান কোয়ান্টাম সংখ্যার (n) মান সর্বদাই সমান। ইলেকট্রনের শক্তিস্তর এক বা একাধিক উপশক্তিস্তর নিয়ে গঠিত হয়। প্রতিটি উপশক্তিস্তরে আবার দুই বা ততোধিক অরবিটাল থাকে যাদের কৌণিক ভরবেগ কোয়ান্টাম সংখ্যার মান "১"। অর্থাৎ একই। এই শক্তিস্তরগুলোই একটি পরমাণুর ইলেকট্রন বিন্যাস তৈরি করে। গাণিতিকভাবে এটি দেখানো সম্ভব যে, একটি শক্তিস্তরে যে সংখ্যক ইলেকট্রন থাকতে পারে তার মান formula_1।
প্রতিটি শক্তিস্তর একটি নির্দিষ্ট সংখ্যক ইলেকট্রন ধারণ করতে পারে। সে কারণে প্রতিটি শক্তিস্তর একটি নির্দিষ্ট সীমার ইলেক্ট্রন শক্তির সাথে সম্পর্ক যুক্ত, আর তাই পরমাণুর ভেতরদিকের প্রতিটি শক্তিস্তর প্রয়োজনীয় ইলেক্ট্রন দ্বারা পরিপূর্ণ না হলে পরবরতী শক্তিস্তরে (বাইরের দিকের) ইলেক্ট্রন যেতে পারে না। পরমাণুর সবচেয়ে বাইরের শক্তিস্তরে পরিভ্রমণরত ইলেক্ট্রন দ্বারা ঐ পরমাণুর বৈশিষ্ট নির্ধারিত হয়ে থাকে ।
পুরাজ্যোতির্বিদ্যা
পুরাজ্যোতির্বিদ্যা (ইংরেজি: Archaeoastronomy) বলতে প্রাচীন সভ্যতা ও সংস্কৃতিতে যেভাবে প্রথাগত জ্যোতির্বিদ্যা ও জ্যোতিষ শাস্ত্র নিয়ে চর্চা করা হয়েছে সেগুলোকে তাদের দৃষ্টিকোণ ও উপায়-উপকরণের সাপেক্ষে অধ্যয়ন করাকে বুঝায়। মূলত প্রত্নতাত্ত্বিক এবং নৃতাত্ত্বিক প্রমাণাদির মাধ্যমে এই গবেষণা করা হয়। সমকালীন বিভিন্ন সমাজে আকাশ পর্যবেক্ষণ কিভাবে করা হয় তার অধ্যয়নকে অনেক সময় "নৃজ্যোতির্বিদ্যা" (ethnoastronomy) নামে আখ্যায়িত করা হয়। অবশ্য নৃজ্যোতির্বিদ্যা পুরাজ্যোতির্বিদ্যারই একটি অংশ না সম্পূর্ণ পৃথক সে নিয়ে কোন স্থির সিদ্ধান্তে পৌঁছানো সম্ভব হয়নি। পুরাজ্যোতির্বিদ্যার সাথে ঐতিহাসিক জ্যোতির্বিজ্ঞানেরও নিবিড় সম্পর্ক রয়েছে, এছাড়া এর সাথে সম্পর্ক রয়েছে জ্যোতির্বিজ্ঞানের ইতিহাসের। ঐতিহাসিক জ্যোতির্বিজ্ঞান হচ্ছে জ্যোতিষ্কসমূহের ঐতিহাসিক উপাত্ত পর্যালোচনার মাধ্যমে কোন সিদ্ধান্তে পৌঁছার বিদ্যা, আর জ্যোতির্বিজ্ঞানের ইতিহাস হচ্ছে লিখিত দলিলসমূহ পর্যালোচনার মাধ্যমে অতীতের জ্যোতির্বৈজ্ঞানিক গবেষনাসমূহের মূল্যায়ন করার বিজ্ঞান।
প্রাচীন কালের মানুষদের জ্যোতির্বিদ্যা অনুশীলনের চিহ্ন আবিষ্কারের জন্য বিজ্ঞানের বিভিন্ন শাখা, যেমন প্রত্নতত্ত্ব, নৃবিজ্ঞান, জ্যোতির্বিজ্ঞান, পরিসংখ্যান, ইতিহাস ইত্যাদির কৌশল প্রয়োগ করা হয়। এত শত কৌশলের সার্থক সমন্বয় করতে গিয়ে অনেক বিতর্কের জন্ম হয় যা এখনও পুরাজ্যোতির্বিদদের জন্য একটি বড় সমস্যা। ক্লাইভ রাগলসের মতে পুরাজ্যোতির্বিদ্যাকে ঠিক প্রাচীন মানুষদের জ্যোতির্বিজ্ঞান চর্চা বিষয়ক গবেষণা বলা যাবে না, কারণ বর্তমানে জ্যোতির্বিজ্ঞান বিজ্ঞানের একটি শাখা, কিন্তু প্রাচীনকালে জ্যোতির্বিদ্যার সাথে জ্যোতিষ শাস্ত্রের তেমন কোন পার্থক্য ছিল না এবং আকাশ পর্যবেক্ষণের মাধ্যমে তখন মূলত মানুষের প্রাত্যহিক জীবনের ব্যাখ্যা দেয়ার চেষ্টা করা হতো। আকাশ পর্যবেক্ষণ, তার সাথে জীবনের মিল খোঁজার চেষ্টা এবং বিভিন্ন সংকেতসমৃদ্ধ সংস্কৃতি- সবকিছুই পুরাজ্যোতির্বিদ্যা খতিয়ে দেখে।
ভূদৃশ্য প্রত্নতত্ত্ব এবং বোধাত্মক প্রত্নতত্ত্বকে বেশকিছু দিক দিয়ে পূর্ণ করে পুরাজ্যোতির্বিদ্যা। কোন অঞ্চলে পুরাত্ত্বিক নিদর্শনের সাথে আকাশপটের কিছু বিন্যাসের মিল পাওয়া গেছে, অনেক সময় ভূমির নকশার মাধ্যমে প্রাচীন মানুষেরা প্রকৃতির চক্র সম্পর্কে তাদের বিশ্বাস ফুটিয়ে তুলতো, মায়া সভ্যতার জ্যোতির্বিদ্যা এর একটি উল্লেখযোগ্য উদাহরণ। বিভিন্ন স্থানে বসতি স্থাপনের সাথে মহাজাগতিক নিয়মের সম্পর্কও খুঁজে পেয়েছেন অনেকে যাকে সম্পর্কিত করা হয়েছে বোধ ও ভূদৃশ্যের সাথে।
সকল যুগের সকল সংস্কৃতি নিয়ে গবেষণা করে পুরাজ্যোতির্বিদ্যা। আকাশের অর্থ একেক সংস্কৃতির মানুষের কাছে একেক রকম। তথাপি কিছু ধ্রুব বৈজ্ঞানিক পদ্ধতি ব্যবহারের মাধ্যমে আকাশ সম্পর্কে কারও ধারণা অনেকটাই জানা সম্ভব। তবে পুরাজ্যোতির্বিদ্যায় বিতর্কের অবকাশ অনেক বেশি। সমাজ, সংস্কৃতি এবং বিজ্ঞানের মধ্যে ভারসাম্য রক্ষা করতে গিয়ে তাকে হিমশিম খেতে হয়। এজন্যই পুরাজ্যোতির্বিদ ক্লাইভ রাগলস এর মতে, পুরাজ্যোতির্বিদ্যায় একদিকে যেমন সূক্ষ্নাতিসূক্ষ্ন বৈজ্ঞানিক গবেষণা আছে অন্যদিকে আবার আছে লাগামহীন অনুমান।
উয়েফা সুপার কাপ
ইউরোপীয়ান সুপার কাপ (উয়েফা সুপার কাপ) একটি বার্ষিক ফুটবল খেলা যেটি উয়েফা কাপ ও উয়েফা চ্যাম্পিয়নস লীগ বিজয়ী দলদুটির মধ্যে অনুষ্ঠিত হয়। ঘরোয়া লীগ শুরু হওয়ার সময় এই খেলা অনুষ্ঠিত হয়। সাধারণত আগস্ট মাসে এটি অনুষ্ঠিত হয়। ইউরোপে খেলাটিকে অবশ্য উয়েফা কাপ বা চ্যাম্পিয়নস লীগের সমান মর্যাদা দিয়ে কাপটিকে দেখা হয় না। গ্রীষ্মকালীন দলবদলের পর এটি অনুষ্ঠিত হয় বলে দলে নানা পরিবর্তন আসে।
সবচেয়ে সফল সুপার কাপ বিজয়ী দল হচ্ছে বার্সেলোনা আর এ.সি. মিলান, যারা পাঁচবার এই ট্রফি জিতেছে।
আলকেমি
বিজ্ঞানের ইতিহাসে আলকেমি (আরবি: الكيمياء, আল-কিমিয়া) দ্বারা একটি প্রাচীনকালে প্রকৃতির এক ধরনের অনুসন্ধান এবং জ্ঞানের দার্শনিক ও আধ্যাত্মিক একটি শাখাকে বোঝায় যাতে জ্ঞানের সকল শাখার সকল উপাদানের সম্মিলনের মাধ্যমে একটিমাত্র উচ্চতর মহান শক্তির অস্তিত্বের ধারণা করা হতো। অর্থাৎ রসায়ন, ধাতুবিদ্যা, পদার্থবিজ্ঞান, চিকিৎসাবিজ্ঞান, জ্যোতিষ শাস্ত্র, সেমিওটিক্‌স, মরমিবাদ, আধ্যাত্মবাদ এবং শিল্পকলা এই সকল শাখার সকল উপাদান যে একক উচ্চতর শক্তির অংশ হিসেবে বিদ্যমান রয়েছে তার বিজ্ঞানই হল আলকেমি। মেসোপটেমিয়া, প্রাচীন মিশর, পারস্য, ভারত, চীন, প্রাচীন গ্রিস, রোম, মুসলিম সভ্যতা এবং সবশেষে ইউরোপে এই আলকেমির চর্চা হয়েছে। এ হিসেবে ঊনবিংশ শতাব্দী পর্যন্ত প্রায় ২৫০০ বছর ধরে আলকেমির চর্চা অব্যাহত ছিল। এর জন্য গঠিত হয়েছিল জটিল সব স্কুল ও দার্শনিক ধারা।
আফ্রো-এশীয় ভাষাসমূহ
আফ্রো-এশীয় ভাষাসমূহ () একটি ভাষা পরিবার। এসআইএল-এর করা প্রাক্কলন অণুযায়ী এই পরিবারে প্রায় ৩৭৫টি ভাষা আছে। এগুলিতে উত্তর আফ্রিকা, পূর্ব আফ্রিকা, পশ্চিম আফ্রিকা ও দক্ষিণ-পশ্চিম এশিয়ার প্রায় ৩০ কোটি মানুষ কথা বলে থাকেন (এদের মধ্যে প্রায় ২০ কোটি আরবিভাষী)। এই ভাষাগুলিকে "হ্যামিটীয়-সেমেটীয়" ও আরও অন্যান্য নামেও (যেমন ইংরেজি "Afrasian", "Lisramic" "Erythraean") ডাকা হয়।
নিচের ভাষা উপপরিবারগুলি এই ভাষা পরিবারের অন্তর্গত:= জনপ্রিয় গ্রন্থ ও রচনা ==
হ্যারি পটার (দ্ব্যর্থতা নিরসন)
হ্যারি পটার দিয়ে বোঝাতে পারে:
আসিরীয় ভাষা
আসিরীয় ভাষা () বলতে বোঝাতে পারে:
উর্বর চন্দ্রকলা
উর্বর চন্দ্রকলা (Fertile Crescent) মধ্যপ্রাচ্যে অবস্থিত চাঁদের ফালি আকৃতির একটি ঐতিহাসিক অঞ্চল যা লেভান্ট, প্রাচীন মেসোপটেমিয়া ও প্রাচীন মিশর অঞ্চলের সমন্বয়ে গঠিত। এর ইংরেজি নাম "Fertile Crescent" প্রথম উল্লেখ করেন শিকাগো বিশ্ববিদ্যালয়ের প্রত্নতাত্ত্বিক জেমস হেনরি ব্রেস্টেড।
হ্যারি পটার বইয়ে উল্লিখিত চরিত্র
এখানে ব্রিটিশ লেখিকা জে. কে. রাউলিং রচিত "হ্যারি পটার" কল্পকাহিনী উপন্যাস সিরিজে উল্লিখিত সকল চরিত্রের সংক্ষিপ্ত বর্ণনা রয়েছে। এই তালিকাটি চরিত্রসমূহের শেষ নামের বর্ণমালার ক্রমানুসারে বিন্যস্ত করা হয়েছে।
মুজাফ্‌ফর আহমেদ (দ্ব্যর্থতা নিরসন)
মুজাফ্‌ফর আহমেদ বা এর কাছাকাছি নামে দুই জন ব্যক্তি রয়েছেন। তারা হলেন:
মাউন্টেইন ভিউ, ক্যালিফোর্নিয়া
মাউন্টেইন ভিউ মার্কিন যুক্তরাষ্ট্রের ক্যালিফোর্নিয়া অঙ্গরাজ্যের একটি শহর। এটি সান্তা ক্লারা কাউন্টিতে অবস্থিত।
মাউন্টেইন ভিউ শহরের নাম এসেছে এখান থেকে দেখতে পাওয়া সান্তা ক্রুজ পর্বতের দৃশ্য হতে। ২০০০ সালের আদমশুমারি অনুসারে এখানকার জনসংখ্যা ৭০,৭০৮।
সিলিকন ভ্যালির কেন্দ্রে অবস্থিত মাউন্টেইন ভিউ শহরে গুগলের প্রধান কার্যালয় অবস্থিত। এছাড়া এখানে রেড হ্যাট, মোজিলা ফাউন্ডেশন, মাইক্রোসফট এর হটমেইল ও এমএসএন শাখা, সিলিকন গ্রাফিক্স ইত্যাদি প্রযুক্তি প্রতিষ্ঠানের কার্যালয় রয়েছে। সিলিকন ভ্যালির যাত্রা শুরু হয়েছিলো এই শহরের একটি বাড়িতে হিউলেট প্যাকার্ড কোম্পানির প্রতিষ্ঠার মাধ্যমে।
শহরটি সান ফ্রান্সিস্কো হতে প্রায় ৪৫ মাইল দূরে অবস্থিত। এর পূর্বে অল্প দূরেই পালো আল্টো শহরে স্ট্যানফোর্ড বিশ্ববিদ্যালয় অবস্থিত।
কুবলাই খান
কুবলাই খান (; , "Xubilaĭ xaan"; , "কুবলাই রাজা"; ২৩শে সেপ্টেম্বর, ১২১৫ – ১৮ই ফেব্রুয়ারি, ১২৯৪), মধ্যযুগের একজন মঙ্গল দলপতি এবং শাসনকর্তা। তিনি চীনের ইউয়ান রাজবংশের প্রতিষ্ঠাতা ও প্রথম সম্রাট হিসাবে ১২৭১ খ্রিস্টাব্দ হতে ১২৯৪ খ্রিস্টাব্দ পর্যন্ত চীন শাসন করেন।
কুবলাই খান ছিলেন তলুই ও সরঘাঘতানি বেকির দ্বিতীয় পুত্র। তাঁর পিতামহ ছিলেন চেঙ্গিস খান। ১২৬০ খ্রিস্টাব্দে কুবলাই খান তাঁর বড় ভাই মংকু খানের স্থলাভিষিক্ত হন। কুবলাই খানের আরেক ভাই হালাকু খান পারস্য জয় করেন এবং সেখানে ইলখানাত নামে রাজ্য প্রতিষ্ঠা করেন।
অডিসিউস
অডিসিউস অথবা ইউলিসিস (গ্রিক: , "অডিসিউস"; লাতিন: Ulixes", "ইউলিসিস) একজন উপকথার গ্রিসের ইথাকার রাজা ছিলেন। তিনি গ্রিক পুরাণের অন্যতম সাহসী ও কৌশলী বীর, বাগ্মী ও কূটনীতিবিদ। হেলেনের অসংখ্য পাণিপ্রার্থীদের মধ্যে অডিসিউসও ছিলেন। কিন্তু পরবর্তীতে তিনি নিজেই মেনালাউসের সঙ্গে হেলেনের বিয়ে দেন এবং নিজে হেলেনের আত্মীয়া পেনিলোপীকে বিয়ে করেন। অডিসিউসের কূটকৌশলের কারণেই হেলেনের ব্যর্থ পাণিপ্রার্থীরা সব রকমের বিপদ থেকে হেলেঙ্কে রক্ষা করার জন্য প্রতিজ্ঞাবদ্ধ হন। তাঁরা ঘোষণা করেন যে ভবিষ্যতে হেলেনের কোন ব্যর্থ পাণিপ্রার্থি বা অন্য যেকোন ব্যক্তি দ্বারা হেলেন ও মেনালাউসের কোনো ক্ষতি হবার সম্ভাবনা থাকলে তারা একযোগে বাধা দেবেন। প্যারিস কর্তৃক হেলেন অপহৃত হবার পর সকল গ্রিকবীর ট্রয় আক্রমণের জন্য একত্রিত হন। কিন্তু অডিসিউস তার শিশু পুত্রের টেলেমেকাসের মায়ায় যুদ্ধযাত্রা এড়ানোর পাগলামির ভান শুরু করেন। কিন্তু প্যালামেডিসের কাছে ধরা পড়ে যুদ্ধে অংশগ্রহণ করতে বাধ্য হন।
অডিসিউসের দুঃসাহসী পরিকল্পনার কারণেই সুদীর্ঘ ট্রয় যুদ্ধের অবসান ঘটে। তার পরামর্শেই ট্রোজানদের প্রতারিত করার জন্য বিখ্যাত ট্রয়ের ঘোড়া নির্মিত হয়।
যুদ্ধশেষে স্বদেশ প্রবর্তনের সময় তিনি মহা সসুদ্র দেবতা পোসাইডেনের কোপে পড়ে পথভ্রষ্ট হন। এই কাহিনী নিয়েই রচিত হয়েছে হোমারের অডিসি মহাকাব্য। 
নিজের রাজ্য ইথাকায় ফিরে আসার কিছুকাল পর তিনি পুত্র টেলেগোনাস কর্তৃক নিহত হন। টেলেগোনাস ছিল কুহকিনী সার্সির গর্ভজাত পুত্র। পিতার কাছে আপন পরিচয় প্রদানের জন্য সে ইথাকায় আগমন করলে ভুল বোঝাবুঝির কারণে পিতা পুত্রের আগেই যুদ্ধ বাধে এবং অডিসিউস নিহত হন।
কনফুসীয় ধর্ম
কনফুসীয় ধর্ম (সরলীকৃত চীনা: 儒学; ঐতিহ্যবাহী চীনা: 儒學; পিনয়িন: Rúxué [ এই শব্দ সম্পর্কে Listen ]) চীনের একটি নৈতিক ও দার্শনিক বিশ্বাস ও ব্যবস্থা যা বিখ্যাত চৈনিক সাধু কনফুসিয়াসের শিক্ষার উপর ভিত্তি করে গড়ে উঠেছে। অর্থাৎ কনফুসিয়াস হলেন কনফুসীয় ধর্মের প্রতিষ্ঠাতা। এটি মূলত নৈতিকতা, সমাজ, রাজনীতি, দর্শন এবং ধর্মীয় বিশ্বাস ও চিন্তাধারাসমূহের সম্মিলনে সৃষ্ট একটি জটিল ব্যবস্থা যা একবিংশ শতাব্দী পর্যন্ত পূর্ব এশিয়ার সংস্কৃতি ও ইতিহাসে বিশেষ ভূমিকা পালন করেছে। অনেকের মতে এটি পূর্ব এশিয়ার দেশসমূহের রাষ্ট্র ধর্ম হিসেবে স্বীকৃত হতে পারে। কারণ এই দেশগুলোতে এখন কনফুসীয় আদর্শের বাস্তবায়নের উপর বিশেষ জোর দেয়া হচ্ছে। কনফুসিয় মতবাদ একটি নৈতিক বিশ্বাস এবং দর্শন। এটাকে ধর্ম বলা হবে কিনা এই নিয়ে বিশেষজ্ঞদের মাঝে মতভেদ আছে। অনেক শিক্ষাবিদ কনফুসিয় মতবাদকে ধর্ম নয় বরং দর্শন হিসেবে মেনে নিয়েছেন।}} কনফুসিয় ধর্মের মূলকথা হচ্ছে মানবতাবাদ।
স্পষ্ট কথা হল, চীনা ভাষায় এমন কোন শব্দ নেই যা সরাসরি "কনফুসীয়বাদ" এর সাথে সম্পর্কিত। চীনা ভাষাতে, হরফ রূ 儒 অর্থ "পণ্ডিত" বা "জ্ঞানী" বা "পরিশীলিত মানুষ" সাধারণত অতীতে ও বর্তমানে উভয় ক্ষেত্রেই কনফুসিয় ধর্মের সাথে সম্পর্কিত বিষয়গুলি ব্যবহার করা হয়। প্রাচীন চীনে হরফ rú এর বিভিন্ন অর্থ ছিল। কিছু উদাহরণ অন্তর্ভুক্ত করার জন্য "আয়ত্ত করা", "গঠন করা", "শিক্ষিত করা", "সংশোধন করতে"। বিভিন্ন পরিভাষাগুলি, যা কয়েকটি আধুনিক উৎসের, বিভিন্ন পরিস্থিতিতে কনফুসিয় ধর্মের বিভিন্ন দিক প্রকাশ করার জন্য ব্যবহৃত হয়। যেমন:
তাদের মধ্যে তিনজন " রূ" 'ব্যবহার করে। এই নামগুলি "কনফুসিয় ধর্ম" নামটি ব্যবহার করে না, বরং পরিবর্তে কনফুসিয় মানবের আদর্শের উপর মনোনিবেশ করে। "কনফুসিয় ধর্ম" শব্দটির ব্যবহারটি কিছু আধুনিক পন্ডিতদের দ্বারা এড়িয়ে যাওয়া হয়েছে, যারা পরিবর্তে "রুইস্‌ম" এবং "রুয়িস্ট " কে পচ্ছন্দ করেন। রবার্ট এনো যুক্তি দেন যে এই শব্দটি "দ্ব্যর্থতা এবং অপ্রাসঙ্গিক প্রথাগত অনুষঙ্গে ভারগ্রস্ত" হয়েছে। Ruism, তাঁর বক্তব্য অনুযায়ী রুইস্ম, শিক্ষালয়ের জন্য মূল চীনা নামের প্রতি আরো বিশ্বস্ত।
ঝোও গিগাং অনুসারে, " রূ 'মূলত কনফুসিয় ধর্মের সময়ের আগে ওঝা পদ্ধতির আচার-অনুষ্ঠানের কথা বলেছিল, কিন্তু কনফুসিয় ধর্মের সাথে এটিকে মানুষকে সভ্যতা অর্জনের জন্য এই ধরনের শিক্ষা প্রচারের একনিষ্ঠতা বলে মনে করা হয়েছে । কনফুসিয় ধর্ম কনফুসিয়াস দ্বারা প্রবর্তিত হয়েছিল, মেনসিয়াস (~ ৩৭২-২৮৯ খ্রিস্টপূর্বাব্দ) দ্বারা বিকশিত এবং পরবর্তী প্রজন্মের দ্বারা উত্তরাধিকারসূত্রে প্রাপ্ত , ধর্মটির প্রতিষ্ঠার পর থেকে লাগাতার পরিবর্তন এবং পুনর্গঠন হয়েছে , কিন্তু তার মানবিকতা এবং ন্যায়পরায়ণতা নীতি মূল মধ্যে সংরক্ষিত রেখে।
ডেথ নোটের পর্বসমূহের তালিকা
৩৭ পর্বে ডেথ নোট এনিমেটি সমাপ্ত হয়েছে। নিপ্পন টেলিভিশনে এটি দেখানো হতো। এর শেষ পর্বটি প্রচারিত হয় ২০০৭ সালের ২৬ জুন তারিখে। শেষ পর্বে কিরার সাথে তার জাপান পুলিশ ও অন্যান্য গোয়েন্দা বিভাগের সুদীর্ঘ যুদ্ধের পরিসমাপ্তি ঘটেছে। এখানে ১ থেকে ৩৭ পর্বের প্রচারের তারিখ, নাম এবং কাহিনীসংক্ষেপ উল্লেখিত হল:
আফ্রিকান ন্যাশনাল কংগ্রেস
আফ্রিকান ন্যাশনাল কংগ্রেস () দক্ষিণ আফ্রিকার একটি বামপন্থী রাজনৈতিক দল। ১৯১২ সালে South African Native National Congress নামে ব্লুমফন্টেইন শহরে এটি প্রতিষ্ঠিত হয়। ১৯২৩ সালে এটি ANC-তে পরিণত হয়। ১৯৯৪ সাল থেকে এটি দক্ষিণ আফ্রিকার শাসক দল। ১৯৯৯ ও ২০০৪ সালের সাধারণ নির্বাচনে দলটি সংখ্যাগরিষ্ঠতা পায়।
১৯১২ সালের ৮ই জানুয়ারি দক্ষিণ আফ্রিকার কৃষ্ণাঙ্গদের প্রথম জাতীয় পর্যায়ের রাজনৈতিক সংগঠন "আফ্রিকান জাতীয় কংগ্রেস" প্রতিষ্ঠিত হয়। এই সংগঠন আফ্রিকানদের সংহতি, যাবতীয় ধরনের বর্ণবৈষম্যবাদের বিরোধিতা করে এবং "বর্ণবৈষম্যমুক্ত, একীভূত ও গণতান্ত্রিক দক্ষিণ আফ্রিকা" প্রতিষ্ঠার পক্ষে ঘোষণা দেয়। ১৯২৯ সালে এই সংগঠন আফ্রিকান ট্রেড ইউনিয়ন এবং দক্ষিণ আফ্রিকার কমিউনিস্ট পার্টির সঙ্গে মিলে "আফ্রিকান জনগণের অধিকার" নামে একটি সংগঠন গঠিত হয় এবং "পাসপত্র আইন " আর "পার্মিশন" ব্যবস্থা বাতিল করার দাবি জানায়। ১৯৫২ সালে এই সংগঠন দক্ষিণ আফ্রিকার ভারতীয় কংগ্রেসের সংগে যৌথভাবে "অন্যায্য আইন উপেক্ষা করার আন্দোলন" চালাতে শুরু করে। ১৯৫৫ সালের জুন মাসে এই সংগঠন "স্বাধীন সনদ" প্রণয়নে অংশগ্রহণ করে এবং সকল আফ্রিকান জনগণের সমান নাগরিক অধিকার দেয়ার দাবি জানায়।
১৯৬০ সালে এই সংগঠন " পাসপত্র সংক্রান্ত আইন-বিরোধী আন্দোলন" শুরু করে। পরে সংগঠনটিকে অবৈধ সংগঠন বলে ঘোষণা করা হয়। ১৯৬১ সালে এই সংগঠন " জাতীয় বল্লম" নামক সশস্ত্র সংগঠন প্রতিষ্ঠা করে এবং এর সঙ্গে সঙ্গে বিপুল প্রয়াসে রাজনৈতিক ও পররাষ্ট্র বিষয়ক নানা রকম সংগ্রাম পরিচালনা করে। দেশের ভেতরে নিজের তার প্রভাব ক্রমেই সম্প্রসারিত হতে থাকে। সংগঠনটি আফ্রিকান ঐক্য সংস্থার স্বীকৃতি ও সমর্থন অর্জন করে।
আফ্রিকান ন্যাশনাল কংগ্রেসের অন্যতম নেতা নেলসন ম্যান্ডেলা বর্ণবাদ বিরোধী আন্দোলনে সক্রিয়ভাবে অংশ নেন। ১৯৬২ সালে তাঁকে দক্ষিণ আফ্রিকার বর্ণবাদী সরকার গ্রেপ্তার করে ও অন্তর্ঘাতসহ নানা অপরাধের দায়ে যাবজ্জীবন কারাদণ্ড দেয়।
১৯৮৯ সালে সংগঠনটি আবার বৈধ সংগঠনের মর্যাদা অর্জন করে।
এএনসি'র পতাকা তিনটি রঙের সংমিশ্রণে তৈরী করা হয়েছে। রংগুলো হলো - কালো, সবুজ এবং সোনালী। এখানে কালো রং - দক্ষিণ আফ্রিকার আদি জনগোষ্ঠীর প্রতিচ্ছবি, সবুজ - আফ্রিকার ভূমি এবং সোনালী - খনি এবং প্রাকৃতিক সম্পদের প্রতিচ্ছবি। এছাড়াও, দলীয় ওমখন্তো উই সিজুই যুদ্ধ শাখায় পতাকাটি ব্যবহার করা হতো।
আকসুম
আকসুম () উত্তর ইথিওপিয়াতে অবস্থিত একটি শহর।
যিশুখ্রিস্টের জন্মের কাছাকাছি সময়ে আকসুম সাম্রাজ্যের বাণিজ্যকেন্দ্র হিসেবে শহরটির আবির্ভাব ঘটে। ৭ম শতকে মুসলিম শাসনের প্রভাবে শহরটি গুরুত্বহীন হয়ে পড়ে।
আকসুমের বর্তমান অধিবাসী সংখ্যা প্রায় ৫০,০০০ এবং এদের প্রায় তিন-চতুর্থাংশ ইথিওপীয় অর্থোডক্স গির্জার সদস্য।
১৯৮০ সালে ঐতিহাসিক তাৎপর্যের জন্য ইউনেস্কো শহরটিকে ওয়ার্ল্ড হেরিটেজ সাইটের তালিকায় অন্তর্ভুক্ত করে।
ট্রাফোর্ড
মেট্রোপলিটন বোরো অব ট্রাফোর্ড ইংল্যান্ডের গ্রেটার ম্যানচেস্টারের একটি মেট্রোপলিটন বোরো। এর জনসংখ্যা ২১০,১৪৫ (২০০১ আদমশুমারী), এর শহরগুলির মধ্যে রয়েছে অ্যালট্রিনকাম, সেল, স্ট্রেটফোর্ড, এবং আর্মস্ট্রং।
স্থানীয় সরকার আইন, ১৯৭২ অনুযায়ী, ১৯৭৪ সালের ১ এপ্রিল অ্যালট্রিনকাম ও সেল বারোদুটি, বোডোন, হেল ও বাকলো গ্রাম্য জেলার অংশবিশেষ যা পূর্বে চেশায়ারের অন্তর্ভুক্ত ছিল, স্ট্রেটফোর্ড বোরো ও আর্মস্টোন গ্রাম্য জেলা যেদুটি পূর্বে ল্যাঙ্কাশায়ারের মধ্যে ছিল একত্রীকরন করে বোরোটি প্রতিষ্ঠিত হয়।
এই বোরোর মাঝ নিয়ে মার্সি নদী বয়ে গেছে যেটি ট্রাফোর্ডকে উত্তর ও দক্ষিণ ট্রাফোর্ডে ভাগ করেছে। ঐতিহাসিকভাবে মার্সি নদী ল্যাঙ্কাশায়ার ও চেশায়ার এর সীমানা হিসেবে ব্যবহৃত হত।
পোস্টস্ক্রিপ্ট
পোস্টস্ক্রিপ্ট () একটি প্রোগ্রামিং ভাষা যা পৃষ্ঠা বর্ণনায় (page description) ইলেকট্রনিক ও ডেস্কটপ প্রকাশনা ক্ষেত্রে ব্যবহৃত হয়।
আফতাব (দ্ব্যর্থতা নিরসন)
আফতাব ( "âftâb", অর্থ "সূর্যের আলো" বা "সূর্যালোক") একটি পদবী বা পারিবারিক নাম এবং একটি পুংলিঙ্গবাচক নাম।
আফতাব দিয়ে বোঝাতে পারে
আন্তর্মহাদেশীয় কাপ
আন্তর্মহাদেশীয় কাপ বলতে বোঝানো যেতে পারে:
আন্তর্মহাদেশীয় কাপ (ফুটবল)
ইউরোপীয়ান/দক্ষিণ আমেরিকান কাপ, যা সাধারনভাবে ইন্টারকন্টিনেন্টাল কাপ অথবা টয়োটা কাপ নামে পরিচিত, ছিল একটি ফুটবল প্রতিযোগিতা যেটির আয়োজন করত উয়েফা এবং কনমেবল।
এই ইউরোপের চ্যাম্পিয়ন্স লীগ ও দক্ষিণ আমেরিকার কোপা লিবার্তাদোরেস বিজয়ীদের মাঝে অনুষ্ঠিত হত (সেই বছরগুলিতে বিশ্বের সবচেয়ে শক্তিশালী ক্লাবগুলো)। ১৯৮০ সালের পর সবগুলো প্রতিযোগিতা জাপানে অনুষ্ঠিত হয়েছে।
২০০০ সালে ফিফা ক্লাব বিশ্বকাপ শুরুর আগে এই কাপটিকে বলা হত বিশ্ব ক্লাব চ্যাম্পিয়নশীপ।
২০০৫ সাল থেকে ইন্টারকন্টিনেন্টাল কাপ বন্ধ করে তার স্থানে ফিফা ক্লাব বিশ্বকাপ প্রতিযোগিতা অনুষ্ঠিত হচ্ছে যেটিতে উয়েফা ও কনমেবল ছাড়াও আরো অংশ নিচ্ছে উত্তর আমেরিকান, এশীয়, আফ্রিকান এবং ওশেনীয় বিজয়ীরা।
আসলে এটা ক্লাবের জন্য বিশ্ব কাপ মত আনুষ্ঠানিকভাবে গণ্য করা হয় থেকে ফিফা.
গ্রেটার ম্যানচেস্টার
গ্রেটার ম্যানচেস্টার বা বৃহত্তর ম্যানচেস্টার ইংল্যান্ডের উত্তর-পশ্চিমে অবস্থিত একটি মেট্রোপলিটান কাউন্টি যার জনসংখ্যা প্রায় ২.৫৫ মিলিয়ন। ১৯৭৪ সালে "স্থানীয় সরকার আইন ১৯৭২" অনুসারে মেট্রোপলিটান কাউন্টি হিসেবে গ্রেটার ম্যানচেস্টারের আবির্ভাব হয়। কাউন্টিটি দশটি মেট্রোপলিটান বোরোতে বিভক্ত। এই বোরোর মধ্যে উল্লেখযোগ্য হচ্ছে সিটি অব ম্যানচেস্টার ও সিটি অব স্যালফোর্ড।
গ্রেটার ম্যানচেস্টারের চারদিকে রয়েছে চেশায়ার, ডার্বিশায়ার, ওয়েস্ট ইয়র্কশায়ার, ল্যাঙ্কাশায়ার ও মেরেসাইড কাউন্টি।
১৯৮৬ সালে "গ্রেটার ম্যানচেস্টার কাউন্টি কাউন্সিল" রদ করা হয় ফলে এর জেলাগুলো (মেট্রোপলিটান বোরো) স্বাধীন প্রশাসনের অধীনে চলে যায়। তবে, ৪৯৬ বর্গ মাইল (১২৭৬ কিমি²) আয়তনের এই মেট্রোপলিটান কাউন্টির, আইনুযায়ী ভৌগোলিক পরিচিতি রয়েছে।
মেট্রোপলিটান কাউন্টি হিসেবে প্রতিষ্ঠার আগে 'দক্ষিণ পূর্ব ল্যাঙ্কাশায়ার উত্তর পূর্ব চেশায়ার' অঞ্চলগুলি একত্রে "সেলনেক" নামে পরিচিত ছিল। ল্যাঙ্কাশায়ার ও চেশায়ার কাউন্টির অংশ বিশেষ বর্তমানে গ্রেটার ম্যানচেস্টারের অন্তুর্ভূক্ত।
ম্যাট বাজ্‌বি
স্যার আলেক্সান্ডার ম্যাথিউ বাজবি, সিবিই, (জন্ম ২৬ মে, ১৯০৯ – ২০ জানুয়ারি, ১৯৯৪) ছিলেন একজন স্কটিশ ফুটবল খেলোয়াড় ও ম্যানেজার, যিনি ১৯৪০, ১৯৫০ ও ১৯৬০ দশকে লিভারপুল ফুটবল ক্লাবে খেলার জন্য এবং ১৯৪৫-১৯৬৯ ও ১৯৭০-১৯৭১ মৌসুমে ম্যানচেস্টার ইউনাইটেডের ম্যানেজারের জন্য বিখ্যাত। তিনি ম্যানচেস্টার ইউনাইটেড ক্লাবের ইতিহাসে সবচেয়ে বেশি সময় ম্যানেজারের দায়িত্ব পালন করেছেন যার ঠিক পরেই বর্তমান মানেজার স্যার অ্যালেক্স ফার্গুসনের অবস্থান।
বাজ্‌বি জন্মগ্রহণ করেছিলেন অর্বিস্টনের খনিশ্রমিকের ঘরে। তার পিতা ও চাচারা প্রথম বিশ্বযুদ্ধের সময় মারা গিয়েছিলেন।
খেলোয়াড় হিসেবে বাজ্‌বি ম্যানচেস্টার সিটি ক্লাবে তার ক্যারিয়ার শুরু করেন এবং ১৯৩৪ সালে এফএ কাপ মেডেল জেতেন। লিভারপুলের ম্যানেজার জর্জ প্যাটারসন পরবর্তীকালে ৮,০০০ পাউন্ডের বিনিময়ে ১৯৩৬ সালের মার্চে তাকে দলে ভেড়ান। সেবছর ১৪ মার্চ হাডার্সফিল্ড দলের বিপক্ষে লিভারপুলের পক্ষে তার অভিষেক ঘটে, যাতে লিভারপুল ০-১ গোলে পরাজিত হয়। একমাস পরে তিনি লিভারপুলের পক্ষে প্রথম গোল করেন যাতে তার দল ব্ল্যাকবার্নের বিপক্ষে ২-২ গোলে ড্র করে।
শীঘ্রই বাজবি তার জার্সি নম্বর রাখেন ৪। পরবর্তী তিন মৌসুমে তিনি প্রায় কোন খেলায়ই অনুপস্থিত ছিলেন না। এই নিয়মিত দক্ষতা তাকে লিভারপুলের অধিনায়কত্ব এনে দেয় এবং তিনি ক্লাবকে উচ্চ পর্যায়ে নিয়ে যেতে সাহায্য করেন।
বাজবি প্রথমদিকে ফরোয়ার্ড হিসেবে খেলতে শুরু করলেও পরবর্তীকালে রাইট-হাফ হিসেবে খেলতেন। তৎকালীন দলে জিমি ম্যাকডুগাল ও টম ব্র্যাডশকে নিয়ে বাজবি লিভারপুলের সেরা রক্ষণভাগ গড়ে তুলেন।
লিভারপুলে বব পেইজলি যোগদানের পর তিনি বাজবিকে তার সহকারী হিসেবে নিয়োগ দেন এবং এভাবেই তিনি ম্যানেজারের দায়িত্বের সাথে পরিচিত হন। ববের সাথে তার আজীবন বন্ধুত্ব ছিল।
দ্বিতীয় বিশ্বযুদ্ধ বাজবির খেলোয়াড়ি জীবনের সমাপ্তি ঘটায়। অনেক খেলোয়াড়ের মত তিনিও "কিং'স লিভারপুল রেজিমেন্ট" এ যোগ দেন।
শীলভদ্র
মহাস্থবির শীলভদ্র (৫২৯-৬৫৪) বৌদ্ধশাস্ত্রের একজন শাস্ত্রজ্ঞ - দার্শনিক ছিলেন। তিনি নালন্দা মহাবিহার বিশ্ববিদ্যালয়ের অধ্যক্ষ ছিলেন। 
মহাস্থবির শীলভদ্র ৫২৯ সালে সমতট রাজ্যভুক্ত বর্তমান বাংলাদেশের অন্তর্গত কুমিল্লা জেলার চান্দিনার কৈলাইন গ্রামে এক ব্রাহ্মন পরিবারে জন্মগ্রহণ করেন। বাল্যকাল থেকেই তিনি অধ্যয়নপ্রিয় ছিলেন। জ্ঞান-অন্বেষণে ধর্মীয় গুরুর সন্ধানে তিনি তৎকালীন অবিভক্ত ভারতবর্ষের বিভিন্ন রাজ্য ও স্থান পরিভ্রমণ করেন। একসময় তিনি মগধের নালন্দা মহাবিহার বিশ্ববিদ্যালয়ে আগমন করেন। এখানে তিনি মহাবিহারের অধ্যক্ষ আচার্য ধর্মপালের অধীনে শিক্ষালাভ করেন। তাঁর কাছেই তিনি বৌদ্ধধর্মের সাথে পরিচিতি লাভ করেন। এভাবে তিনি বৌদ্ধধর্মের শাস্ত্রীয় বিষয়ে অনেক জ্ঞান লাভ করেন।
সে সময়ে দক্ষিণ ভারতের একজন পন্ডিত ধর্মপালের পান্ডিত্য এবং জ্ঞান সাধনায় ঈর্ষান্বিত হয়ে তাঁকে ধর্মের বিষয়াদি নিয়ে তর্কযুদ্ধে আহবান জানান। স্থানীয় রাজার অনুরোধে গুরু ধর্মপাল এই চ্যালেঞ্জ গ্রহণ করেন। কিন্তু শীলভদ্র তাঁর গুরুর পরিবর্তে নিজেই তর্কযুদ্ধে অংশগ্রহণ করার ইচ্ছা প্রকাশ করেন। তখন তাঁর বয়স মাত্র তিরিশ বছর ছিল। তবুও তিনি তাঁর অগাধ জ্ঞান এবং প্রতিভা দিয়ে এই যুদ্ধে জয়ী হন। পুরস্কারস্বরুপ রাজা তাকে একটি শহর উপহার দেন। সেখানে শীলভদ্র একটি বিহার গড়ে তোলেন।
ধর্মপালের মৃত্যুর পর মহাস্থবির শীলভদ্র নালন্দা মহাবিহার বিশ্ববিদ্যালয়ের আচার্য নিযুক্ত হন। তাঁর পান্ডিত্য এত অগাধ আর স্বীকৃত ছিল যে, নালন্দা মহাবিহারের অধিবাসীরা তাঁর প্রতি শ্রদ্ধাস্বরুপ কখনো তাঁর নাম উচ্চারণ করতেন না। তাঁকে সবাই 'ধর্মনিধি' নামে ডাকতেন।
শীলভদ্রের জীবন সম্পর্কে খুব বেশি কিছু ভারতীয় কোন গ্রন্থের মাধ্যমে পাওয়া যায়না। চীনা পর্যটক ও ধর্মশাস্ত্রবিদ হিউয়েন সাঙের বিবরণ থেকেই তাঁর জীবন সম্পর্কে সর্বাধিক তথ্য পাওয়া যায়। হিউয়েন সাঙের মতে ভারতের বিভিন্ন অঞ্চল থেকে যেসব অধ্যাপক মহাবিহারে অধ্যাপনা করতে এসেছিলেন তাঁদের মধ্যে শীলভদ্রই শ্রেষ্ঠ ছিলেন। প্রাপ্ত তথ্যমতে, একদিন শীলভদ্র স্বপ্নে দেখেন মহাবিহারে হিউয়েন সাঙ এসেছেন। তাই হিউয়েন সাঙ সেখানে এলে শীল্ভদ্র তাঁকে সাদরে অর্ভথ্যনা জানান। এখানে হিউয়েনা সাঙ ২২ বছর ধরে শীলভদ্রের কাছে যাবতীয় শাস্ত্র অধ্যয়ন করেন। এরপর তিনি 'সিদ্ধি' নামক একটি গ্রন্থ রচনা করেন।
শীলভদ্র খুবই বিনয়ী, সজ্জন, প্রজ্ঞাবান, মহাজ্ঞানী এবং নির্লোভী ছিলেন। রাজপুত্র হয়েও অর্থ ও ক্ষমতার প্রতিপত্তি ত্যাগ করেছিলেন। মগধের রাজা তাঁকে নগর উপহার দিতে চাইলে তিনি বিনয়ের সাথে তা প্রত্যাখান করেন। জীবনের পরম অর্থ তিনি খুঁজে পেয়েছিলেন। আজীবন অবিবাহিত থেকে তিনি শুধু জ্ঞানই আহরণ করে গেছেন এবং তা সমভাবে বিতরণ করেছেন। তিনি একজন শক্তিশালী শিক্ষা সংগঠক ছিলেন। তিনি 'শীলভদ্র সংঘারাম বিহার' প্রতিষ্ঠা করেছিলেন। মহাস্থবির শীলভদ্র দীর্ঘজীবন লাভ করেছিলেন। তিনি ৬৫৪ খ্রিস্টাব্দে ১২৫ বছর বয়সে মৃত্যুবরণ করেন।
মহাস্থবির শীলভদ্র তাঁর জীবনে শত শত গ্রন্থ রচনা করেছিলেন। কিন্তু সেসবের কোন নিদর্শন পাওয়া যায়নি। তবে তাঁর রচিত একটি গ্রন্থ পাওয়া গেছে। গ্রন্থটির নাম ""আর্য-বুদ্ধভূমি ব্যাখ্যান""। এই গ্রন্থটি বৌদ্ধধর্ম ও দর্শনের উপর রচিত ছিল।
বিএএসই জাম্পিং
বিএএসই জাম্পিং এক ধরনের প্যারাস্যুট জাম্পিং। প্যারাস্যুট পরে জাম্পাররা উঁচু স্থান থেকে লাফ দেয়ার খেলা এটি। বিএএসই মানে হল বিল্ডিং, এন্টেনা, স্প্যান, আর্থ। এসব এলাকা থেকে প্যারাস্যুট নিয়ে লাফিয়ে পড়ার নাম বিএএসই জাম্প।
এই খেলার আবিষ্কারক একজন স্লোভাক। তার নাম এস বেনিয়ে। তিনি ১৯১৩ সালে তার আবিষ্কার করা বিশেষ প্যারাস্যুট নিয়ে ৪১ তলা উঁচু বিল্ডিং থেকে ঝাঁপিয়ে পড়েন। এই বিল্ডিংয়ের বিপরীতে ছিল আমেরিকার পেটেন্ট অফিস। তবে তিনি ঝাপ দিয়েছিলেন খেলা দেখানোর জন্য নয় বরং তার তৈরি প্যারাস্যুট বিক্রির জন্য। সেই লাফ দেখার জন্য আমেরিকার সামরিক বিভাগের বিশেষজ্ঞরা উপস্থিত ছিলেন। তারা এসেছিলেন প্যারাস্যুটটির কার্যকারিতা পরীক্ষা করতে। এস বেনিয়ে এরপর ১৯১৪ সালে একটি এরোপ্লেন থেকে এই প্যারাস্যুট নিয়ে লাফ দেন। ১৯১৪ সালে প্রথম বিশ্বযুদ্ধে আমেরিকার পাইলটরা এই প্যারাস্যুটটি ব্যবহার করত।
১৯৭৫ সালে ডন বোয়েসেল নামক এক ব্যক্তি আমেরিকার ওয়ার্ল্ড ট্রেড সেন্টার থেকে প্যারাস্যুট নিয়ে লাফ দেন। তাকে প্রথম বিএএসই জাম্পার বলা হয়। তবে আধুনিক বিএএসই জাম্পিং শুরু হয় ১৯৮০ সাল থেকে। চার বন্ধু মিলে এই খেলাটিকে এক্তি বিশেষ স্পোর্টসের জায়গায় নিয়ে যান। তারা চারজন হলেন ফিল স্মিথ, ফিল মেফিল্ড, কার্ল বেনিশ এবং জিন বেনিশ। ১৯৮৪ সালে কার্ল বেনিশ নরওয়েতে লাফ দিতে গিয়ে নিহত হন। একারনে তাকে এই খেলার প্রান পুরুষ বলা হয়।
বিএএসই জাম্পারদের প্রিয় এলাকা হচ্ছে আমেরিকার ইউডাহোর স্নেক রিভারের উপর অবস্থিত পেরিন ব্রিজ(উচ্চতা ১৫০ মিটার)। এছাড়া পাকিস্তানের গ্রেট তরঙ্গ(উচ্চতা ২১০০ মিটার), ব্রাজিলের রিওডি জেনেরিওর জেসাসের মূর্তি, মালয়শিয়ার টুইন টাওয়ার, ভেনেজুয়েলার সাল্টো ডেল এঞ্জেলা ফল্‌স্‌, নরওয়ের ট্রল ওয়াল(উচ্চতা ১৮০০ মিটার), মেক্সিকোর সান্তো দে লস গোলানদৃনাস গুহা প্রভৃতি স্থান বিএএসই জাম্পারদের প্রিয় এলাকা। তবে বিএএসই জাম্পারদের সবচেয়ে প্রিয় এলাকা নরওয়ে। ভূমি বৈচিত্র এবং লোকেশনের কারনে নরওয়েকে বিএএসই জাম্পারদের মক্কা বলা হয়।
এই লাফ দিতে গিয়ে আহত বা নিহত হবার সম্ভাবনা থাকে বলে অনেক দেশে এই খেলা নিষিদ্ধ। সাধারণ প্যাস্যুট নিয়ে এই লাফ দেয়া অতি বিপজ্জনক। কারণ যথা সময়ে প্যারাস্যুট না খুললে মৃত্যু অবধারিত। অল্প উচ্চতায় লাফ দিলে অনেক সময় প্যারাস্যুট নাও খুলতে পারে। তাই এ ধরনের লাফ দেয়ার জন্য বিশেষ ধরনের প্যারাস্যুট ব্যবহার করা হয়।
বিএএসই জাম্পারদের অনেক কয়েকটি এসোসিয়েশন বিদ্যমান। এগুলোর মধ্যে অন্যতম হল কিফ জাম্পার এসোসিয়েশন অব আমেরিকা।
বাংলাদেশ প্রিমিয়ার লীগ (ফুটবল)
বাংলাদেশ প্রিমিয়ার লীগ বাংলাদেশ ফুটবল ফেডারেশন আয়োজিত বাংলাদেশের ক্লাব ফুটবলের শীর্ষ বিভাগ। ২০০৭ সালে এটি শুরুর সময় নাম ছিল বি-লীগ। ২০০৯ সালে লীগের নামকরণ করা হয় বাংলাদেশ লীগ। ২০১২ লীগের নাম আবারো পরিবর্তন করে বর্তমান নাম রাখা হয়। বর্তমানে এই লীগের স্পন্সর গ্রামীণফোন, যে কারনে এই লীগটি গ্রামীণফোন বাংলাদেশ প্রিমিয়ার লীগ নামেও পরিচিত।
২০১৫ ও ২০১৬ সালে স্পন্সর ছিলো যথাক্রমে মান্যবর এবং জেবি গ্রুপ।লীগ ও সেই নামে পরিচিত ছিলো।
২০১৭ তে এর স্পন্সর সাইফ পাওয়ার ব্যাটারি।
২০০০ সালে জাতীয় একটি লীগ শুরুর পূর্বে ঢাকা লীগ ছিল বাংলাদেশের ফুটবল অঙ্গনের সবচেয়ে গুরুত্বপূর্ণ লীগ।
বাংলাদেশ প্রিমিয়ার লীগ (পূর্বের বি লীগ অথবা বাংলাদেশ লীগ) চালুর পর চাম্পিয়ন হওয়া ক্লাবগুলোর তালিকা নিন্মরূপ।
বর্তমানে নবাগত দল বসুন্ধরা কিংস বনাম ঐতিহ্যবাহী
ক্লাব ঢাকা আবাহনী ম্যাচ গুলো বাংলা ক্লাসিকো নামে পরিচিত।
বাংলাদেশ ফুটবল ফেডারেশন
বাংলাদেশ ফুটবল ফেডারেশন বাংলাদেশের ফুটবল খেলার প্রশাসনিক সংস্থা। ১৯৭২ সালে বাংলাদেশ ‍ফুটবল ফেডারেশন প্রতিষ্ঠিত হয়। দুই বছর পর ১৯৭৪ সাল থেকেই এটি পেয়ে যায় এএফসি ও ফিফার সদস্য পদ। বর্তমানে বাফুফে সভাপতি কাজী সালাউদ্দিন।। এই সংস্থাই বাংলাদেশের পুরুষ ও মহিলা জাতীয় দল এবং যুব দল-এর দেখভাল এবং দেশের ফুটবলের যাবতীয় কার্যক্রম নিয়ন্ত্রন করে। বাংলাদেশ ফুটবল ফেডারেশনের, বাফুফে প্রধান কার্যালয় ঢাকার মতিঝিলে বঙ্গবন্ধু জাতীয় স্টেডিয়াম-এর কাছে ‘বিএফএফ ভবন’-এ অবস্থিত।
শিক্ষা, সংস্কৃতি ও ক্রীড়া বিষয়ক তৎকালিন মন্ত্রী অধ্যাপক ইউসুফ আলী ১৯৭২ সালের ১৫ জুলাই বাংলাদেশ ফুটবল ফেডারেশন, বাফুফে প্রতিষ্ঠা করেছিলেন। শুরুতে তিনিই ছিলেন বাফুফের প্রথম সভাপতি। আর ওয়ারী ক্লাব-এর আবুল হাসেম ছিলেন সংগঠনের প্রথম সাধারণ সম্পাদক। ১৯৭৩ সালে ফুটবলের আঞ্চলিক সংস্থা এএফসি এবং ১৯৭৪-এ আন্তর্জাতিক সংস্থা ফিফা-এর সদস্য পদ পায় বাংলাদেশ ফুটবলের ফেডারেশনের সর্বোচ্চ সংস্থা। ১৯৮২-৮৬ ও ১৯৯৮-২০০২ সালে দু’দফায় বাংলাদেশ এএফসি’র কার্যনির্বাহী সদস্য নির্বাচিত হয়। অবসরপ্রাপ্ত মেজর হাফিজউদ্দিন আহমেদ ১৯৯০-৯৪ এর জন্য এএফসি’র সহ-সভাপতিও নির্বাচিত হন। ফুটবল ফেডারেশন সেই ১৯৪৮ সাল থেকে ঢাকা ফুটবল লীগ চালিয়ে আসছে। বাংলাদেশ স্বাধীন হওয়ার পরও সেই লীগ ধারাবাহিকতা ধরে রেখেছে। একটা সময় ঢাকার ফুটবল লীগগুলো সমর্থক ও জনপ্রিয়তা পায়। প্রিমিয়ার লীগ, প্রথম বিভাগ, দ্বিতীয় বিভাগ, এবং তৃতীয় বিভাগ নামে এই লীগগুলো এখনও প্রচলিত।
বর্তমানে বাংলাদেশ ফুটবল ফেডারেশন যে ক’টা ফুটবল লীগ নিয়মিত আয়োজন করছে সেগুলোর তালিকা নিন্মরূপ:
যেসকল প্রতিযোগিতা বাফুফে কর্তৃক পূর্বে অনুষ্ঠিত হয়েছিল:
সেন্ট লুসিয়া
সেন্ট লুসিয়া ক্যারিবীয় দ্বীপপুঞ্জের একটি দ্বীপ রাষ্ট্র।
সেন্ট লুসিয়া রাজধানী শহর কাস্ট্রি (জনসংখ্যা 60,263) যেখানে জনসংখ্যার 32.4% বসবাস করে। অন্যান্য প্রধান শহরে মধ্যে গ্রোস আইসলেট, Soufrière, এবং ভিয়ুক দুর্গ অন্তর্ভুক্ত।
সবচেয়ে বেশি কর ফাঁকি দেওয়া হয় এমন ১৭টি দেশের তালিকায় স্থান পেয়েছে এই দ্বীপ রাষ্ট্র।
এই দেশে এয়ারপোর্ট থেকে ভিসা মিলে।
জনসংখ্যার অনুপাতে নোবেল বিজয়ীর তালিকায় দ্বিতীয়তে অবস্থান করছে সেন্ট লুসিয়া।
যুগোস্লাভিয়া
যুগস্লাভিয়া (সার্বিয়ান, ক্রোয়েশিয়ান, বসনিয়ান, ম্যাসেডোনিয়ান, স্লোভেনিয়া: "Jugoslavija"; সিরিলিক লিপি: Југославија; 
ইংরেজি: "দক্ষিণ স্লাভিয়া" অথবা "দক্ষিণ স্লাভসের ভূমি") একটি শব্দ যা তিনটি রাজনৈতিক সত্ত্বা বর্ণনা করে, যা বিংশ শতাব্দীতে সর্বাপেক্ষা ইউরোপের পশ্চিমী অংশে বলকেন উপদ্বীপে ক্রমাগতভাবে বিদ্যমান ছিল।
১৯১৮ সালে দক্ষিণ ইউরোপে সার্বিয়া, মন্টেনিগ্রো, স্লোভানিয়া, মেসিডোনিয়া, ক্রোয়েশিয়া আর বসনিয়া ও হার্জেগোভিনা মিলে গঠন করে নতুন রাষ্ট্র যুগোস্লাভিয়া। যুগোস্লাভিয়া নামের অর্থ দক্ষিণ স্লাভদের দেশ। পূর্ব ইউরোপের বাসিন্দাদের বেশির ভাগই নৃতাত্ত্বিক দিক দিয়ে বৃহত্তর স্লাভ জাতির অংশ। দ্বিতীয় বিশ্বযুদ্ধে জার্মানি র কাছে পরাজিত যুগোস্লাভিয়া যুদ্ধের পরে মার্শাল টিটোর নেতৃত্বে সমাজতান্ত্রিক ব্যবস্থার প্রতি ঝুঁকে পড়ে।
নাৎসি জার্মানি যুগোশ্লাভিয়ার ওপর ১৯৪১ সালে হামলা করে। যুগোশ্লাভিয়ার সর্বোচ্চ সামরিক নেতাগণ জার্মানীর কাছে পরাজয় বরন করেন। যুগোশ্লাভিয়ার রাজা তাঁর সরকার বিদেশে স্থাপন করেন। যুগোশ্লাভিয়ার ওপর তখন জার্মানী সামরিক দখল কায়েম করে। যুগোশ্লাভিয়ার অনেক ভূখন্ড দখল করে নেয় বুলগেরিয়া, হাঙ্গেরি ও ইতালি। যুগোশ্লাভিয়া কমিউনিস্ট পার্টি মার্শাল টিটোর দিক নির্দেশনায় দৃঢ়ভাবে বিদেশী আগ্রাসনকারীদের প্রতিরোধ করে। যুগোশ্লাভিয়ার কমিউনিস্ট পার্টি সারাদেশের জনগণকে নিয়ে স্বাধীনতা অর্জন করার জন্যে আগ্রাসনকারীদের প্রতিরোধ করে। যুগোশ্লাভিয়া কমিউনিস্ট পার্টি যুগোশ্লাভিয়া জাতীয় মুক্তি মোর্চা গঠন করে প্রতিরোধ করে।
১৯৪৩ সালে মার্শাল টিটোর নেতৃত্বে যুগোশ্লাভিয়া জাতীয় মুক্তি মোর্চা প্রতিষ্ঠা করে অস্থায়ী সরকারের দায়িত্ব গ্রহণ করে। যুগোশ্লাভিয়ার জাতীয় বাহিনী ৭ বার আক্রমণ প্রতিরোধ করে জার্মান বাহিনীর এবং ১৯৪৪ সালের যুদ্ধে সারাদেশের অধিকাংশ মুক্ত করে। পরে সোভিয়েট ইউনিয়নের বাহিনী আর যুগোশ্লাভিয়ার যৌথ বাহিনী সম্মিলিত ভাবে যুগোশ্লাভিয়াকে মুক্ত করার যুদ্ধ শুরু করে। রাজধানী বেলগ্রেড মুক্ত হয় , যুদ্ধে মোট ১৫ হাজার জার্মান সেনা মারা যায়, ৯ হাজারকে আটক করা হয় । ১৯৪৫ সালে যুগোশ্লাভিয়া গণতান্ত্রিক প্রজাতন্ত্রের অস্থায়ী সরকার স্থাপন করেন। সোভিয়েট ইউনিয়ন আর যুগোশ্লাভিয়ার যৌথ বাহিনী সারাদেশকে মুক্ত করে।
পরে নব্বইয়ের দশকে একে একে চারটি যুদ্ধের মাধ্যমে ক্রোয়েশিয়া, মেসিডোনিয়া, বসনিয়া ও হার্জেগোভিনা আর স্লোভেনিয়া স্বাধীন হয়ে যায়। সার্বিয়া আর মন্টেনিগ্রো ‘ফেডারেল রিপাবলিক অব যুগোস্লাভিয়া’ নাম নিয়ে কিছুকাল টিকে থাকলেও ২০০৬ সালে মন্টেনিগ্রো স্বাধীন হয়ে গেলে ইতিহাসে বিলীন হয়ে যায় যুগোস্লাভিয়া নামের দেশটি।পরবর্তীতে সার্বিয়া ভেঙ্গে দুটি রাষ্ট্র হয়। একটি সার্বিয়া অপরটি কসোভো।
১. ক্রোয়েশিয়া
২. মেসিডোনিয়া
৩. বসনিয়া ও হার্জেগোভিনা
৪. স্লোভেনিয়া
৫. মন্টেনিগ্রো
৬. সার্বিয়া
৭. কসোভো
সুগুমি ওহতা
সুগুমি ওহবা একজন জাপানি মাঙ্গা রচয়িতার ছদ্মনাম। তিনি তার অনবদ্য সৃষ্টি ডেথ নোট মাঙ্গা সিরিজের জন্য পরিচিত। তাকেশি ওবাতার অঙ্কন সম্বলিত এই মাঙ্গা ধারাবাহিকটি ২০০৩ থেকে ২০০৬ পর্যন্ত রচিত হয় এবং এর প্রায় ৩০ মিলিয়ন কপি বিক্রি হয়েছে। তার ও ওবাতার দ্বিতীয় ধারাবাহিক বাকুম্যান (২০০৮-২০১২)-ও সফল হয় এবং এর ১৫ মিলিয়ন কপি বিক্রি হয়। ২০১৪ সালে ওহবা "মাই লিটল মনস্টার"-এর রচয়িতা রোবিকোর সাথে মিলে "স্কিপ! ইয়ামাদা-কুন" রচনা করেন। ওবাতার সাথে তার আরেকটি ধারাবাহিক "প্লাটিনাম এন্ড" ২০১৫ সালের ডিসেম্বর থেকে প্রকাশিত হচ্ছে।
ব্ল্যাক সাবাথ
ব্ল্যাক সাবাথ ব্যান্ডদলটি বর্তমান প্রজন্মের অতি জনপ্রিয় হেভি মেটাল গানের উদ্ভাবক। ব্ল্যাক সাবাথের জন্ম ইংল্যান্ডে।
১৯৬৬ সালে ব্ল্যাক সাবাথের পথচলা শুরু হয়। এই বছর বার্মিংহামের চার তরুণ মিলে পলকা টাল্ক ব্লুজ নামের একটি রক ব্যান্ড গড়ে তোলে। এ সময় ব্যান্ডটির লাইনাপ ছিল এরকমঃ
এ ব্যান্ডটি প্রথমদিকে ব্লুজ রক ও হার্ড রক ধারার গান করতো। তারা জিমি হেনডক্সের মত বিখ্যাত রক তারকাদের গান করত।
১৯৬৯ সালে ব্যান্ডের বেইজবাদক বাটলার ব্ল্যাক সাবাথ নামে একটি গান লিখলেন। সেখান থেকেই ব্যান্ডের নাম পাল্টে ব্ল্যাক সাবাথ রাখা হয়।
১৯৭০ সালে তাদের দি এপোনিমাস ব্ল্যাক সাবাথ নামে তাদের প্রথম এলবাম প্রকাশিত হয়। এলবামটি প্রকাশের সাথে সাথেই বিশ্বজুড়ে বিশাল জনপ্রিয়তা এবং সফলতা পায়। রক সঙ্গীতের ভক্তরা প্রথম হেভি মেটাল ধারণার সাথে পরিচিত হন এ এলবামের মাধ্যমে। মূলত ব্যান্ডের সদস্যরা শ্যালো টাইপ সঙ্গীতের প্রতিবাদ হিসেবে এই ধারার গানের সূচনা করেন। ষাটের দশকের খুব নরম অনুভূতির এক ধরণের গান ব্যাপক জনপ্রিয় ছিল। ব্ল্যাক সাবাথের সদস্যরা চিন্তা করলেন মানুষের মধ্যে একটু প্রতিবাদী এবং বিদ্রোহের ভাব থাকা উচিত- এ চিন্তা থেকেই মূলত হেভি মেটাল সৃষ্টি করলেন তারা।
১৯৭০ সালেই ব্ল্যাক সাবাথের দ্বিতীয় এলবাম প্যারানয়েড প্রকাশিত হয়। এ এলবামের ওয়ার পিগস গানটা ছিল ভিয়েতনাম যুদ্ধে প্রতিবাদে করা।
এর পরে ব্ল্যাক সাবাথের গান আরো শক্ত হয়। এর পেছনে একটি মজার কাহিনী রয়েছে। গীটারবাদক ইউম্মি বাম হাতের দুটি আঙুলে এক দুর্ঘটনায় আহত হন। সে হাতেই তিনি গীটারের ফ্রেট ধরতেন। আঙুলের চাপ কমানোর জন্য গীটারের টিউন নামিয়ে তিনি ই থেকে সি শার্পে নিয়ে এলেন। ফলে এরপর আহত আঙুল নিয়েই তিনি গীটার বাজাতে পারলেন। বেইজবাদক বাটলারও সে অনুযায়ী তার গীটার টিউন করলেন। ফলে তৈরি হলো আরো শক্ত শব, ডার্ক রিফের। ব্ল্যাক সাবাথ তাদের এই ডার্ক রিফের জন্য বিখ্যাত।
ব্ল্যাক সাবাথে পরবর্তীতে ভোকাল ও অন্যান্য সদস্য পরিবর্তিত হয়। প্রথম খুব সফল হলেও পরবর্তীকালে ব্যর্থতার জন্য ১৯৭৯ সালে ব্যান্ড ছাড়তে বাধ্য করা হয় ভোকাল ওজিকে। তার গাওয়া কিছু বিখ্যাত গান হলো আয়রন ম্যান, এন আই বি, চিলড্রেন অফ দি গ্রেভ, চেঞ্জেস, হার্ড রক এনথেম নামে পরিচিত সুপারনট এবং স্নোব্লাইন্ড ইত্যাদি। এরপর ব্যান্ডে ভোকাল হিসেবে যোগ দেন কিংবদন্তি রক ব্যান্ড রেনবোর ভোকাল ডিও। তার গাওয়া জনপ্রিয় গান হলো জেরুসালেম, হেভেন এন্ড হেল ইত্যাদি। এক বছর পর ডিও ব্যান্ড ত্যাগ করেন। এরপর বিখ্যাত ব্যান্ড ডিপ পার্পলের ভোকাল অল্প কিছুদিনের জন্য ব্ল্যাক সাবাথে ছিলেন। এরপর কিছুদিন কোন শক্তিশালী ভোকাল ব্যান্ডে কাজ করেন নি। এ সময় তাদের প্রচন্ড দুরবস্থা যাচ্ছিল। এরপর টনি মার্টিন ব্যান্ডে যোগ দিলে ব্ল্যাক সাবাথ আবারো প্রাণ ফিরে পায়। তার গাওয়া অসম্ভব জনপ্রিয় একটি গান হলো হেডলেস ক্রস। টনি ১৯৯২ সালে ব্যান্ড ত্যাগ করেন। ডিও আবারো ব্যান্ডে যোগ দেন। অনেক ভাঙাগড়ার পর ব্যান্ডের প্রথম ভোকাল ওজি অসবোর্ন ১৯৯৭ সালে আবারো ব্যান্ডে ফিরে আসেন।
উদর
উদর মেরুদন্ডী প্রাণীর দেহের একটি প্রধান অংশ। এটি বক্ষদেশের পশ্চাদ্ভাগে থাকে। স্তন্যপায়ী প্রাণীর ক্ষেত্রে এর পুরোভাগে মধ্যচ্ছদা থাকে এবং পশ্চাদ্ভাগে শ্রোণি থাকে। মধ্যচ্ছদা উদর-গহবর থেকে প্লুরাল এবং পেরিকোর্ডিয়াল গহবরকে পৃথক রাখে। একময়াত্র স্তন্যপায়ী ছাড়া সব মেরুদন্ডী প্রাণীর ফুসফুস এবং উদরের viscera একই সাধারণ গহবরের মধ্যে থাকে যা Pluero-peritoneal cavity নামে পরিচিত।
উদর গহবরে অবস্থিত viscera সমূহ একটি পেরিটোনিয়াল পর্দা দিয়ে মোড়ানো থাকে। বিভিন্ন অঙ্গ থেকে পেরিটোনিয়াল পর্দা দেহ প্রাচীরে Mesenteries আকারে আটকানো থাকে। কিছু কিছু পর্দার ভাঁজ Omentum তৈরি করে।
অর্থ্রোপড এবং অন্যান্য প্রাণীর দেহের উদরের অংশ বোঝানোর জন্য abdomen শব্দটি ব্যবহৃত হয়ে থাকে।
ঢাকা লীগ
২০০০ সাল পর্যন্ত ঢাকা লীগ বাংলাদেশ ফুটবল ফেডারেশনের শীর্ষ বিভাগ ছিল। কেবল ঢাকার কয়েকটি দলকে নিয়ে এই লীগ খেলা হত।
ক্লাবগুলোর মধ্যে কেবল আরামবাগই একই সাথে পেশাদার লীগে সুযোগ পেয়েছে। তবে দুটি লীগ খেলার জন্য তাদের ভিন্ন ভিন্ন দল গঠন করতে হয়েছে।
ফেডারেশন কাপ (বাংলাদেশ)
ফেডারেশন কাপ বাংলাদেশের একটি প্রধান নকআউট ফুটবল প্রতিযোগিতা। সাধারণত লীগের সব দল নিয়ে এ কাপ হয়।
ফেডারেশন কাপ ফুটবলের চুড়ান্ত পর্বে লীগের সব দল প্রতিদ্বন্দ্বিতা করে। বাংলাদেশ প্রিমিয়ার লাগ ফুটবলের সব দল সরাসরি চুড়ান্ত পর্বে খেলার যোগ্যতা অর্জন করে।
১৯৯০, ১৯৯২, ১৯৯৩, ১৯৯৬, ১৯৯৮, ২০০৪, ২০০৬, ২০০৭ এবং ২০১৪ সালে কোনো প্রতিযোগিতা হয়নি।
নিচে বিগত আসরগুলোর বিজয়ী ও রানার্স-আপদের তালিকা দেওয়া হল।
এই প্রতিযোগিতার বর্তমান পৃষ্ঠপোষক ওয়াল্টন গ্রুপ
মুক্তিযোদ্ধা সংসদ ক্রীড়া চক্র
মুক্তিযোদ্ধা সংসদ ক্রীড়া চক্র বাংলাদেশের একটি ফুটবল ক্লাব। এটি ঢাকার দল।
ব্রাদার্স ইউনিয়ন
ব্রাদার্স ইউনিয়ন বাংলাদেশের একটি ক্লাব।
গোপীবাগ ভিত্তিক এই ক্লাবটি গঠিত হয় ১৯৪৯ খ্রিস্টাব্দে। তৎকালীন পূর্ব পাকিস্তান এর শিক্ষামন্ত্রী জনাব মরহুম জহিরুদ্দিন এবং প্রখ্যাত সাংবাদিক এ বি এম মুসা যথাক্রমে এই ক্লাবের প্রথম প্রেসিডেন্ট এবং সাধারণ সম্পাদকের দায়িত্ব পালন করেন। প্রথম দিকে ক্লাবটি বিভিন্ন সাংস্কৃতিক কর্মকান্ডের সাথেও জড়িত ছিল। কিন্তু শুরু থেকেই ক্লাবটির মূল উদ্দেশ্য ছিল স্থানীয় পর্যায়ে খেলাধূলার মানোন্নয়নে ভূমিকা পালন করা। এই ব্যাপারে প্রাথমিক দিকে এ বি এম মুসা, সাইফুদ্দিন আহমেদ মানিক, মিজানুর রহমান ছানা প্রমুখ ব্যাক্তিবর্গ উল্লেখযোগ্য ভূমিকা পালন করেন।
ফুটবল ক্লাব হিসেবে ব্রাদার্স এর অগ্রযাত্রার শুরু ১৯৭৩ সালে তৃতীয় বিভাগ ফুটবলে চ্যাম্পিয়ন হবার গৌরব অর্জনের মাধ্যমে। কমলা জার্সির এই দলটি পরের বছরই জিতে নেয় দ্বিতীয় বিভাগের শিরোপা। প্রথম বিভাগে উঠার পথে শেষ ম্যাচটিতে তারা জিতেছিল ৮ গোলের বিশাল ব্যাবধানে। ১৯৭৫ সালে প্রথম বিভাগ ফুটবলে ব্রাদার্স তাদের প্রথম ম্যাচেই তৎকালীন চ্যাম্পিয়ন আবাহনী ক্রীড়া চক্রকে হারিয়ে চমক সৃষ্টি করে। ফুটবল লীগে বড় ধরনের শক্তি হওয়া সত্বেও লীগ শিরোপা জয়ের জন্য তাদের অপেক্ষা করতে হয়েছে ২০০৩-২০০৪ মৌসুম পর্যন্ত। তবে এর আগে ১৯৭৮ সালে তারা রানার্স আপ হয় এবং ১৯৭৯ সালে আগা খান গোল্ড কাপ ফুটবল প্রতিযোগিতায় চ্যাম্পিয়ন হয়।
গাও শিংশিয়ান
গাও শিংশিয়ান (; জ. জানুয়ারি ৪, ১৯৪০) একজন চীনা ঔপন্যাসিক, নাট্যকার, সাহিত্য সমালোচক এবং অনুবাদক। তিনি ২০০০ সালে সাহিত্যে নোবেল পুরস্কার লাভ করেন। সাহিত্য রচনা ছাড়াও অনুবাদক হিসেবে তার খ্যাতি রয়েছে। তিনি প্রধানতঃ স্যামুয়েল বেকেট এবং ইউজিন আয়নেস্কোর রচনাসমূহ চীনা ভাষায় অনুবাদ করেছেন।
গাও শিংশিয়ান ১৯৪০ সালের জানুয়ারি ৪ তারিখে চীনের জিয়াংজি প্রদেশের ঘাংযু (ইংঃ Ganzhou) অঞ্চলে জন্মগ্রহণ করেন। এখানেই তার শিক্ষাজীবনের সূত্রপাত। তবে তিনি উচ্চতর শিক্ষা গ্রহণ করতে পারেননি। ১৯৭৯ সালে লেখালেখি শুরু করেন। একই সাথে তিনি চীনের সমাজতান্ত্রিক দলের সদস্য ছিলেন। ১৯৮১ সালে তিনি "অ্যা প্রিলিমিনারি ডিসকাশন অফ দ্য আর্ট অফ মডার্ন ফিকশন" লিখে সমসাময়িক লেখক ও সমালোচক সমাজের দৃষ্টি আকর্ষণ করতে সমর্থ হন। ১৯৮৬ সালে তার বিখ্যাত বই "দ্য আদার শোর" প্রকাশিত হয়। এই বইয়ের বিরুদ্ধে পশ্চিমা অপসংস্কৃতির সংক্রমণের অভিযোগ উত্থাপিত হয়। এতে তিনি চীন সরকারের বিরাগভাজন হয়ে পড়েন। তাকে গ্রেপ্তারের আশংকা দেখা দেয়।
একই সময় তার ফুসফুসের ক্যান্সার হয়েছে বলে ডাক্তারী পরীক্ষায় ইঙ্গিত করা হয় যা পরে ভুল প্রমাণিত হয়েছিল। একই সঙ্গে পুলিশী ঝামেলা এড়াতে এবং ক্যান্সার হয়েছে বলে জীবনের আশা একরকম ত্যাগ করেই তিনি এক অনির্দিষ্ট ও নিরুদ্দেশ যাত্রায় ঘর ছেড়ে বেরিয়ে পড়েন। দীর্ঘ প্রায় ১০ মাস ইয়াংজি নদীর কূল ধরে হেঁটে চলেন। একে তার জীবনের মহান "অডিসি" বলে উল্লেখ করা হয়েছে। বলা হয়েছে এ হেন অনিশ্চিত অভিযাত্রার মধ্য দিয়ে তার পুনর্জন্ম হয়েছিল; তিনি জীবন সম্পর্কে অভিজ্ঞ এক পূর্ণবয়স্ক পুরুষে পরিণত হন। এই অডিসিতে তিনি ১৫,০০০ কিলোমিটার হেঁটেছিলেন বলে ধারণা করা হয়। এই অভিযানে চীনের বিভিন্ন প্রত্যন্ত স্থানের সংস্কৃতি ও জীবনযাত্রার সাথে তাঁর পরিচয় ঘটে। এই ভ্রমণের অভিজ্ঞতা থেকে পরবর্তীতে তিনি একটি ভ্রমণকাহিনী ও স্মৃতিচারণমূলক উপন্যাস রচনা করেন যার নাম "সোউল মাউন্টেইন" (এই উপন্যাসটির বাংলা অনুবাদ আত্মাপর্বত নামে প্রকাশিত হচ্ছে)।
ভ্রমণ শেষে তিনি আবার সক্রিয় লেখালেখি শুরু করেন।
তিয়েন আনমেন স্কোয়ারে চীন সরকারের ছাত্র হত্যার প্রতিবাদে তনি "ফিউজিটিভ" নামে একটি প্রেমের গল্প লিখেন যা ১৯৮৯ সালে প্রকাশিত হয়। এটি প্রকাশের সাথে সাথে তাকে রাষ্ট্রীয়ভাবে অবাঞ্ছিত ব্যক্তি (persona non grata) ঘোষণা করা হয় যার কারণে তিনি দেশ ত্যাগ করতে বাধ্য হন। চীন ছেড়ে তিনি ফ্রান্সে চলে যান। ১৯৯৭ সাল থেকে তিনি নিয়মত ফ্রান্সের প্যারিসে বসবাস করছেন। ১৯৯৮ সালে ফ্রান্সের নাগরিকত্বও লাভ করেন।
তিনি মূলত নাটক রচনাতেই বিশেষ পারদর্শিতা দেখিয়েছেন। তার আগে চীনে মূলত নৃত্যনাট্যের ঐতিহ্যগত কাঠামো অনুসরণ করা হতো। তিনিই প্রথম এ ধরণের নৃত্যনাট্যে সংলাপ সংযোজন করেন।
বঙ্গবন্ধু জাতীয় স্টেডিয়াম
বঙ্গবন্ধু জাতীয় স্টেডিয়াম ঢাকায় অবস্থিত বাংলাদেশের জাতীয় ও প্রধান স্টেডিয়াম। ঢাকার প্রাণকেন্দ্র মতিঝিল এলাকায় এটির অবস্থান। স্টেডিয়ামটি আগে এবং এখনও ১ নম্বর জাতীয় স্টেডিয়াম নামে পরিচিত ছিল। নাম পরিবর্তন করে বাংলাদেশের স্থপতি শেখ মুজিবর রহমানের সম্মানে এটির নামে "বন্ধবন্ধু" যোগ করা হয়।
আগে স্টেডিয়ামে সব ধরনের খেলাই অনুষ্ঠিত হত। কিন্তু বর্তমানে স্টেডিয়ামটিকে কেবল ফুটবল মাঠ হিসেবে ব্যবহৃত হচ্ছে। এর ধারনক্ষমতা প্রায় ৩৬,০০০। ২০০৫ সালের ১লা মার্চ পর্যন্ত স্টেডিয়ামটি বাংলাদেশ ক্রিকেট দলের নিজস্ব মাঠ হিসেবে ব্যবহৃত হত।
বঙ্গবন্ধু জাতীয় স্টেডিয়াম বিশ্বের একমাত্র স্টেডিয়াম যেটিতে দুটি ভিন্ন দেশের উদ্বোধনী টেস্ট ম্যাচ অনুষ্ঠিত হয়েছে। দুটি খেলাতেই প্রতিপক্ষ ছিল ভারত। প্রথম খেলায় ১৯৫৪-৫৫ সালে তৎকালীন অবিভক্ত পাকিস্তান দল ভারতের বিপক্ষে টেস্ট খেলার মাধ্যমে টেস্ট অঙ্গনে যাত্রা শুরু করে। এর ৪৬ বছর পর ২৬ জুন, ২০০০ তারিখে, বাংলাদেশ টেস্ট মর্যাদা পাওয়ার পর প্রথম টেস্ট খেলায় ভারতের মোকাবিলা করে। ঢাকার প্রাণকেন্দ্রে অবস্থিত এই স্টেডিয়াম ও সংলগ্ন জাতীয় হকি স্টেডিয়ামের আশেপাশের এলাকায় এত বেশি লোকসমাগম হয় যে একে স্টেডিয়াম হিসেবে চেনা মুশকিল হয়ে পড়ে। এর একটি মূল কারণ স্টেডিয়ামের নিচ তলাকে ইলেকট্রনিক পণ্যের মার্কেট হিসেবে ব্যবহৃত হচ্ছে। ঢাকার অদূরে একটি নতুন ক্রিকেট স্টেডিয়াম নির্মাণের কারণে ২০০৪-০৫ মৌসুমে মাঠটি বাংলাদেশ ক্রিকেট বোর্ড থেকে বাংলাদেশ ফুটবল ফেডারেশনের কাছে বরাদ্দ দেয়া হয়।
আলজেরিয়ার স্বাধীনতা যুদ্ধ
আলজেরিয়ার স্বাধীনতা যুদ্ধ () ছিল ফ্রান্সের শাসনের বিরুদ্ধে আলজেরিয়ার স্বাধীনতার লড়াই । ১৯৫৪ থেকে ১৯৬২ পর্যন্ত এই যুদ্ধ চলে। ১৯৬২ সালের জুলাই মাসে ফ্রান্সের ঔপনিবেশিক শাসনের অবসান ঘটিয়ে স্বাধীন দেশ হিসেবে আলজেরিয়ার অভ্যুদয় হয়। আলজেরিয়ার স্বাধীনতা যুদ্ধ ছিল কোন ইউরোপীয় শক্তি ও তার উপনিবেশের মধ্যে সংঘটিত দীর্ঘতম যুদ্ধ। যুদ্ধটি ফ্রান্সের অভ্যন্তরীণ স্থিতিশীলতার উপর হুমকি হয়ে দাঁড়িয়েছিল। ফ্রোঁ দ্য লিবেরাসিওঁ নাসিওনাল (Front de Libération Nationale) বা আলজেরীয় জাতীয় মুক্তি ফ্রন্ট শহর ও গ্রামাঞ্চলে এই গেরিলা যুদ্ধে নেতৃত্ব দেয়।
যুদ্ধে ৯০ লক্ষ আলজেরীয় অধিবাসীর প্রায় ৫ লক্ষ নিহত হন।
ফ্রেদেরিক মিস্ত্রাল
ফ্রেদেরিক মিস্ত্রাল () (১৮৩০ - ১৯১৪) বিখ্যাত ফরাসি সাহিত্যিক। তিনি ১৯০৪ সালে আরেক বিখ্যাত স্পেনীয় সাহিত্যিক হোসে এচেগারাইয়ের সাথে যৌথভাবে সাহিত্যে নোবেল পুরস্কার লাভ করেন।
মিস্ত্রাল ১৮৩০ সালের ৮ই সেপ্টেম্বর তারিখে ফ্রান্সের মাইয়ান গ্রামে জন্মগ্রহণ করেন। তার পিতা ফ্রান্সের রোন নদীর উপত্যকার সম্ভ্রান্ত কৃষক ছিলেন। এই রোন উপত্যকাতে মিস্ত্রালের শৈশব ও কৈশোর কেটেছে। এই স্থানের প্রাকৃতিক সৌন্দর্য তাকে ছোটবেলাতেই বিমোহিত করেছে। এর ফলে তখন থেকেই তাঁর মধ্যে কাব্যিক প্রতিভার জন্ম হয়। তিনি পড়াশোনা করেছিলেন আভিনিয়োঁ কলেজে। কলেজ জীবনেই তিনি হোমার, ভার্জিল এবং অন্যান্য বিখ্যাত লেখকদের সাহিত্য পড়ে ফেলেছিলেন। কলেজের পাঠ শেষ করে তিনি আইন বিষয়ে উচ্চতর পড়াশোনা শুরু করেন। আইনশাস্ত্রে পড়লেও তাঁর মধ্যে কাব্যচর্চার প্রেরণা সর্বদা জাগরুক ছিল। আইন পাশ করার পর ১৮৫১ সালে তাই তিনি পুরোদমে সাহিত্যচর্চা শুরু করেন।
তার সাহিত্যচর্চায় সাথী হয়েছিলেন তার বেশ কিছু বন্ধু। এই বন্ধুদের সাথে মিলেই তিনি ফ্রান্সের বিখ্যাত অক্সিটান তথা প্রোভঁসাল সাহিত্যের পুনরুজ্জীবনের জন্য একসাথে কাজ করা শুরু করেন। এই সাহিত্য ১২শ-১৩শ শতকে ফ্রান্সের অন্যতম প্রভাবশালী সাহিত্য হিসেবে প্রতিষ্ঠিত হয়েছিল। এই পুনরুজ্জীবন কর্মে তাঁদের প্রাথমিক কাজ ছিল একটি সাহিত্য মুখপাত্র তথা সাময়িকী প্রকাশ। তাঁরা এই সাময়িকীর নাম দিয়েছিলেন "আলমানাক দ্য প্রোভাঁস"। এই সাহিত্য ধারা চর্চার সময়ই মিস্ত্রাল তার বিখ্যাত মহাকাব্য "মিরেইও" ("Mireio')' রচনা করেন। এই মহাকাব্যের বিষয়বস্তু ছিল এক কিশোরীর প্রেমের আকুতি। এই মহাকাব্য পাঠ করে আরেক বিখ্যাত ফরাসি কবি আলফোঁস দ্য লামার্তিন (Alphonse De Lamartine) বলেছিলেন:
মিস্ত্রালের আরেক বিখ্যাত কাব্যগ্রন্থ "Leis isclas d'aur" (স্বর্ণদ্বীপপুঞ্জ) প্রকাশিত হয় ১৮৫৭ সালে। এই বই প্রকাশের প্রায় এক বছর পর অর্থাৎ ১৮৫৮ সালের দিকে মিস্ত্রাল দিজোঁ শহরের "মেরি বিভিইরি" নামে এক মহিলাকে বিয়ে করেন। তার জীবনের শেষ রচনা ছিল "Anglore: The Song of the Rhone"। এই কাবিতায় তিনি তার বাল্যকালের স্মৃতিবিজড়িত রোন নদীর গতিপথের দুই পাশের প্রাকৃতিক দৃশ্য বর্ণনা করেছেন। মিস্ত্রাল শেষ জীবনে ব্রঙ্কাইটিস রোগে আক্রান্ত হন। এই রোগের কারণেই তিনি ১৯১৪ সালের মার্চ ২৫ তারিখে মৃত্যুবরণ করেন।
ম্যানচেস্টার
ম্যানচেস্টার ইংল্যান্ডের একটি শহর ও গ্রেটার ম্যানচেস্টার কাউন্টির একটি মেট্রোপলিটন বোরো। ১৮৫৩ সাল থেকে ম্যানচেস্টার ইংল্যান্ডের শহর হিসেবে মর্যাদা পেয়ে আসছে। এর জনসংখ্যা ৪৪১,২০০ যা জনসংখ্যার দিক দিয়ে গ্রেটার ম্যানচেস্টারের বৃহত্তম শহর। গ্রেটার ম্যানচেস্টারের শহরতলীর কিছু অংশ ম্যানচেস্টারের মধ্যে পড়েছে যার জনসংখ্যা ২,২৪০,২৩০, যা একে যুক্তরাজ্যের তৃতীয় বৃহত্তম শহরতলীর মর্যাদা দিয়েছে।
উত্তর ইংল্যান্ডের সর্ববৃহৎ শহর, ম্যানচেস্টারকে প্রায়শই উত্তর ইংল্যান্ডের রাজধানী বলা হয়ে থাকে। ম্যানচেস্টার বর্তমানে শিল্পকলা, গণমাধ্যম, উচ্চ শিক্ষা, ও বানিজ্য কেন্দ্র এবং যুক্তরাজ্যের দ্বিতীয় শহর হিসেবে পরিচিতি পেয়েছে। লন্ডন ও এডিনবার্গের পর এটি যুক্তরাজ্যের তৃতীয় বৃহত্তম এলাকা যতে বিদেশীরা ঘুরতে আসেন।
ম্যানচেস্টার বিশ্বের প্রথম শিল্প নগরী হিসেবে আখ্যায়িত হয়েছে। বিশ্বের প্রথম শিল্প বিপ্লব ম্যানচেস্টার শহরে অনুষ্ঠিত হয়েছে। বিশ্বের টেক্সটাইল সামগ্রী নির্মাণ ও সূতা শিল্পের জন্য এটি একটি প্রধান কেন্দ্র। ১৯শতকের শুরুতে এর ডাকনাম হয়েছিল কটনোপোলিশ। ম্যানচেস্টারের বিস্তীর্ণ অঞ্চলে সূতার মিলের আধিক্যের কারণেই এই নাম হয়েছে।
ম্যানচেস্টার সিটি সেন্টার বর্তমানে ইউনেস্কোর বিশ্ব ঐতিহ্যবাহী স্থান এর আপাত তালিকায় স্থান পেয়েছে, যার প্রধান কারণ মূলত এর কারখানা ও খালের নেটওয়ার্ক, যেটির উন্নয়ন শুরু হয়েছে ১৯শতকের শুরুর দিকে।
ম্যানচেস্টার ক্রীড়া ক্ষেত্রেও বিখ্যাত। প্রিমিয়ার লীগের দুটি প্রধান ফুটবল দল ম্যানচেস্টার ইউনাইটেড এবং ম্যানচেস্টার সিটি এই শহরে অবস্থিত। সিটি অফ ম্যানচেস্টার স্টেডিয়াম শহরের গুরুত্বপূর্ণ ফুটবল স্টেডিয়াম। ২০০২ সালের কমনওয়েলথ গেমস এখানে অনুষ্ঠিত হয়েছে।
ম্যানচেস্টার বিমানবন্দর শহরের প্রধান ও উত্তর ইংল্যান্ডের বৃহত্তম বিমানবন্দর।
Hallo liebe leute
হেনরিক শিন্‌কিয়েউইচ
হেন্‌রিক শিন্‌কিয়েউইচ (Henryk Adam Aleksander Pius Sienkiewicz - ˈxɛnrɨk ɕenˈkʲeviʧ) পোল্যান্ডের বিখ্যাত ঔপন্যাসিক। তিনি ১৯০৫ সালে সাহিত্যে নোবেল পুরস্কার লাভ করেছেন।
হেন্‌রিক শিন্‌কিয়েউইচ ১৮৪৬ সালের ৫ই মে পোল্যান্ডের রাজধানী ওয়ারস-এর নিকটে অবস্থিত Wola Okrzejska নামক শহরে এক সম্ভান্ত পরিবারে জন্মগ্রহণ করেন। তার পারিবারিক অবস্থা ছিল খুবই সচ্ছল। তারা এতোটাই বিত্তশালী ছিলেন যে, পরিবারের প্রত্যেক সদস্যের জন্য পৃথক পৃথক চাকর-চাকরানির ব্যবস্থা ছিল। এই হিসেবে হেনরিক সিয়নের শৈশব কাটে আরাম আয়েশ আর বিত্ত বৈভবের মধ্য দিয়ে। ছোটবেলাতেই তার জন্য গৃহশিক্ষকের ব্যবস্থা করে দেয়া হয়। এরপর প্রাতিষ্ঠানিক শিক্ষার পালাও শুরু হয়। তার পড়াশোনার উন্নতির জন্য যা করা দরকার তার পরিবার থেকেই তাই করা হয়েছিল। কিন্তু তবুও শিন্‌কিয়েউইচ পড়াশোনায় খুব একটা ভাল করতে পারেননি। প্রকৃতপক্ষে প্রথাগত প্রাতিষ্ঠানিক শিক্ষার প্রতি তার তেমন কোন আগ্রহ ছিলনা। তার ঔদাসীন্য পরিবারের সকলকেই ভাবিয়ে তোলে। তার মা সর্বক্ষণ তার পাশেপাশে থাকতেন আর তাকে পড়াশোনা সহ বিভিন্ন বিষয়ে উৎসাহ যোগাতেন।
পড়াশোনায় আগ্রহী না থাকলেও পোলীয় ভাষা ও ইতিহাস সম্পর্কে তার আগ্রহের কমতি ছিলনা। পাঠ্যের অন্তর্ভুক্ত না হওয়া সত্ত্বেও তিনি এ বিষয়ে প্রচুর পড়াশোনা করতেন। ছাত্রজীবন থেকেই স্যার ওয়াল্টার স্কট এবং আলেকজান্ডার দ্যুমার রচনাসমূহের সাথে পরিচিত ছিলেন। এদের লেখা পড়তেন নিয়মিত। এরাই ছিল তার সাহিত্যচর্চার অনুপ্রেরণা। উচ্চ-মাধ্যমিক পড়াশোনা শেষে সিয়ন বিশ্ববিদ্যালয়ে প্রবেশ করেন। সে সময় রাশিয়া পোল্যান্ডের উপর রাজনৈতিক ও অর্থনৈতিক চাপ প্রয়োগ করছিল। রাশিয়ার জার রাজতান্ত্রিক সরকার ১৮৬০ সাল থেকে এই চাপ প্রয়োগ শুরু করে এবং এরপর প্রায় এক দশক ধরে এই অবস্থার কোন উন্নতি হয়নি। এতে পোল্যান্ডের অর্থনীতি ক্রমশ ধ্বংসের সম্মুখীন হয়। এর সাথে সাথে পোলীয় সংস্কৃতির বিকাশও বাঁধাগ্রস্ত হতে থাকে। পোল্যান্ডের সমকালীন বুদ্ধিজীবীরা জারের প্রভাব থেকে পোল্যান্ডকে মুক্ত করার বিষয়ে প্রায়ই লেখালেখি করতেন। এই অবস্থা এর সাথে সংশ্লিষ্ট সাহিত্য ও প্রবন্ধ রচনার বিশেষ প্রভাব পড়েছিল হেনরিক সিয়নের উপর।
হেন্‌রিক শিন্‌কিয়েউইচের পরিবারের বিত্ত-বৈভবও ধ্বংসের সম্মুখীন হয়। বিলাসিতা তো দূরের কথা, তখন তাদের আর আর্থিক সচ্ছলতাও অবশিষ্ট ছিলনা। এহেন পরিস্থিতিতে তিনি ১৮৭১ সালে বিশ্ববিদ্যালয়ে পড়া ছেড়ে দেন। তার বিশ্ববিদ্যালয় ডিগ্রী আর নেয়া হয়নি।
গাব
গাব বা বিলাতি গাব একটি ফল। গাব গাছের বৈজ্ঞানিক নাম "Diospyros discolor" বা "Diospyros blancoi" যা Ebenaceae পরিবারভুক্ত। এটি সুস্বাদু ও মিষ্টি ফল। যদিও একে বিলাতি গাব বলা হয়, এর আদি নিবাস ফিলিপাইন। ইংরেজিতে একে Mabolo, Korean mango বা Velvet-apple বলা হয়।
গাব গাছ সর্বোচ্চ ৩৫ মিটার পর্যন্ত লম্বা হতে পারে। এর কান্ড কালচে, যার ব্যাস ৭০ সে.মি. পর্যন্ত হতে পারে। গাব পাকলে এর রঙ হয় গাঢ় লাল। খোসার উপরটা মখমলের মত। ফলের ভেতরটা সাদা। আপেলের আকারের এই ফলগুলো গোলাকার হয় প্রায় ৩-৪ ইঞ্চি লম্বা ও ২-৪ ইঞ্চি ব্যাসযুক্ত এবং ওজনে ১০০ গ্রাম থেকে ৫০০ গ্রাম পর্যন্ত হয়।এটি বহুল পরিমাণে বাজারজাত করা হয় এবং জনপ্রিয় একটি ফল।
দেশি গাব নামে অন্য একটি ফল রয়েছে যা সম্পূর্ণ ভিন্ন এক প্রজাতি।
হংকং
হংকং (, ম্যান্ডারিন উচ্চারণে: "শিয়াং গাং", ক্যান্টনীয় উচ্চারণে: "হ্যং গং") বা হংকং বিশেষ প্রশাসনিক অঞ্চল গণচীনের দুইটি বিশেষ প্রশাসনিক অঞ্চলের একটি। অপর অঞ্চলটি হল মাকাও। ২৬০ টিরও বেশি বিচ্ছিন্ন দ্বীপ নিয়ে গঠিত এই অঞ্চলটি পার্ল নদীর বদ্বীপের পূর্ব দিকে অবস্থিত। এর উত্তরে চীনের কুয়াংতুং প্রদেশ এবং পূর্ব, পশ্চিম আর দক্ষিণে দক্ষিণ চীন সাগর অবস্থিত। হংকংয়ের অর্থনীতি অনেক শক্তিশালী।
চীনের জাতিসমূহের তালিকা
চীনে ৫৬ টি জাতিকে সরকারীভাবে স্বীকৃতি দেয়া হয়েছে।
বাংলাদেশের জাতিগোষ্ঠী
বাংলাদেশ দক্ষিণ এশিয়ার একটি ক্ষুদ্র কিন্তু জনবহুল রাষ্ট্র । জনসংখ্যার অধিকাংশ বাঙালি হলেও অনেকগুলো ক্ষুদ্র নৃগোষ্ঠী রয়েছে যাদের উপজাতি বলেও সচরাচর উল্লেখ করা হয়।
বাংলাদেশের উপজাতি জনগোষ্ঠির সংখ্যা ৮৯৭৮২৮ প্রায় ; সমগ্র জনগোষ্ঠির এক শতাংশের চেয়েও কম(০.৫৫%) । বাংলাদেশের উপজাতি জনগোষ্ঠির সিংহভাগ পাবর্ত্য চট্টগ্রাম এবং ময়মনসিংহ , সিলেট ও রাজশাহী অঞ্চলে বসবাস করে । বাংলাদেশের সর্ববৃহৎ উপজাতিক গোষ্ঠী হল চাকমা।
বাংলাদেশের প্রধান নৃগোষ্ঠী হলো বাঙ্গালী। বাংলাদেশ ছাড়াও ভারতে (মূলত পশ্চিমবঙ্গে) অনেক বাঙ্গালী বসবাস করে।
বাংলাদেশের দ্বিতীয় নৃগোষ্ঠী হচ্ছে সিলেটী।বাংলাদেশ ছাড়াও ভারত, লন্ডন সহ পৃথিবীর বিভিন্ন জায়গায় সিলেটীরা বসভাস করে।বাংলাদেশে বসবাসরত সিলেটীর সংখ্যা এক কোটির উপরে।বাংলাদেশে শতকারা ৭%লোক সিলেটী।
বিবিএস ১৯৮৪ সালের রিপোর্টে ২৪টি নৃ তাত্ত্বিক ক্ষুদ্র জনগোষ্ঠী এবং মোট জনসংখ্যা ৮,৯৭,৮২৮ জন বলা হয়েছে । উপজাতিগুলো হলো সাঁওতাল , ওঁরাও , পাহাড়িয়া , মুন্ডা, রাজবংশী, কোঁচ, খাসিয়া, মনিপুরী, টিপরা, প্যাংখো, গারো, হাজং, মার্মা, চাকমা, তংচঙ্গা, চাক, সেন্দুজ, ম্রো, খেয়াং, বোম (বনজোগী), খামি, লুসাই (খুমি)। পক্ষান্তরে ১৯৯১ সালের রিপোর্টে ২৯টি নৃ তাত্ত্বিক ক্ষুদ্র জনগোষ্ঠী মোট ১২,০৫,৯৭৮ জন মানুষের অস্তিত্ব স্বীকার করা হয়েছে। নৃ তাত্ত্বিক ক্ষুদ্র জনগোষ্ঠীগুলো হলো বংশী, বোম, বুনা, চাক, চাকমা, কোঁচ, গারো, হাজং, হরিজন, খাসিয়া, খেয়াং, খুমি, লুসাই, মাহাতো, মারমা, মণিপুরি, মুন্ডা, মুরুং, ম্রো, পাহাড়ি, প্যাংখো, রাজবংশী, রাখাইন, সাঁওতাল, তংচঙ্গা, টিপরা, ত্রিপুরা, ওঁরাও, উরুয়া। লক্ষণীয় বিষয়, এতে প্রচুর তথ্যবিভ্রাট রয়েছে। যেমন টিপরা ও ত্রিপুরা, ম্রো ও মুরুং, ওঁরাও ও উরুয়া একই নৃ তাত্ত্বিক ক্ষুদ্র হলেও রিপোর্টে এদের আলাদা নৃ তাত্ত্বিক জনগোষ্ঠী বলা হয়েছে। বিভিন্ন রিপোর্টে প্রচলিত ইংরেজি বানানে ভিন্ন রীতির কারণে এমনটি হয়েছে বলে মনে হয়। বুনা, হরিজন নামে আলাদা কোনো নৃ তাত্ত্বিক ক্ষুদ্র জনগোষ্ঠী । কোঁচ জনগোষ্ঠীর বসবাসের মূল এলাকা উত্তরবঙ্গ হলেও এ বিভাগে কোঁচদের কথা উল্লেখ করা হয়নি।
সর্বশেষ আদমশুমারি ও গৃহগণনা বলছে, দেশের ৬৪ জেলার মধ্যে ৪৭টিতেই ক্ষুদ্র জাতিগোষ্ঠীসংখ্যা কমেছে। অন্য ১৭ জেলায় বেড়েছে এক লাখ ৭৫ হাজার ৯৭২ জন। তবে বাস্তব অবস্থার সঙ্গে এই হিসাবের মিল নেই। ফলে আদমশুমারির গ্রহণযোগ্যতা নিয়ে প্রশ্ন উঠেছে। "আদমশুমারি ও গৃহগণনা ২০১১" প্রতিবেদনে ক্ষুদ্র জাতিগোষ্ঠীর জন্য ‘এথনিক পপুলেশন’ শব্দ ব্যবহার করা হয়েছে।
পরিসংখ্যান ব্যুরোর হিসেবে বাংলাদেশে ক্ষুদ্র জাতিগোষ্ঠীর সংখ্যা ২৭টি। এগুলো হচ্ছে:
দক্ষিণ কোরিয়ার জাতীয় পতাকা
দক্ষিণ কোরিয়ার জাতীয় পতাকায় তিনটি অংশ রয়েছে : সাদা বর্ণের পটভূমি; কেন্দ্রস্থলে অবস্থিত লাল ও নীল বর্ণের তায়েগুক, এবং চারটি কালো বর্ণের ট্রাইগ্রাম যা পতাকার চারটি কোনায় অবস্থিত। এই পতাকার নকশা প্রণয়ন করেন জাপানে নিযুক্ত কোরীয় রাষ্ট্রদূত বাক ইয়ুং-হুও। "তায়েগুকগি" নামে পরিচিত এই পতাকাকে কোরিয়ার জাতীয় পতাকা হিসাবে ঘোষণা করা হয় ১৮৮৩ সালের ৬ই মার্চ।
সেকেন্ড লাইফ
সেকেন্ড লাইফ হচ্ছে সান ফ্রান্সিস্কোর লিনদেন ল্যাব কর্তৃত উন্নয়নকৃত ইন্টারনেট ভিত্তিক কল্পিত বাস্তব (ভারচুয়াল) জগত। যা ২০০৩ সালের জুন ২৩ তারিখে চালু হয়। লিনদেন ল্যাব এর পরিসংখ্যান অনুসারে ২০১৩ সালে এর ব্যবহারকারী ছিল প্রায় ১ মিলিয়ন।
চার্লস গ্রিলে অ্যাবট
"দ্ব্যর্থতা নিরসনের জন্য দেখুন: চার্লস অ্যাবট"
চার্লস গ্রিলে অ্যাবট (১৮৭২ - ১৯৬১) একজন মার্কিন জ্যোতির্বিজ্ঞানী। তিনি সৌর বিকিরণ এবং পৃথিবীর জলবায়ুর উপর এর প্রভাব বিষয়ে বিষেশজ্ঞ ছিলেন। ১৯০৭ সাল থেকে যুক্তরাষ্ট্রের স্মিথসোনিয়ান অ্যাস্ট্রোফিজিক্যাল মানমন্দিরের পরিচালক পদে আসীন ছিলেন। অ্যাবটই প্রথম সৌর ধ্রুবকের অতিমাত্রায় সঠিক একটি মান নির্ণয় করেছিলেন। এছাড়াও তিনিই প্রথম সূর্যের অবলোহিত বর্ণালীর নির্ভুল মানচিত্র তৈরি করেন এবং সৌর কিরীটের তাপীয় প্রভাবের উপর গবেষণা করেন। মাউন্ট উইলসন সোলার মানমন্দিরে অবস্থিত ৬৩-ফুট (১৯-মিটার) দূরবীনটি নির্মাণে তিনি সাহায্য করেছিলেন।